text:
Mmila wa Long Street e be e le o mophara gape o motelele. Ka selemo, ge Sonny le bagwera ba gagwe ba boa sekolong, dieta tša bona di be di khupeditšwe ke lerole. Ka marega, dieta tša bona di tlala leraga le meetse. Efela ka maikhutšo a dikolo, ga go yo a bago le taba le lerole goba leraga la mo mmileng.
Sonny le bagwera ba gagwe ba bapala khrikhete Mmileng wa Long. Bohle ba tšwetše ntle go bogela gomme ga go yo a belaelago ge kgwele e tsena ka tšhengwaneng ya gagwe. Ga go motho ka ntle le Mna Peterson.
“Maikhutšong a re tlo ba le dipapadi tša khrikhete tše dikaonekaone,” a realo Sonny ge ba eya gae mosegare o mongwe.
“AGAA!” Simon le Jack ba realo.
“Thumi? O reng?” gwa botšiša Sonny.
“Efela, go direga eng ka YENA?” gwa botšiša Thumi. A šupa ntlo ya Mna Peterson. “Jack o thubile lefasetere le tee la gagwe.”
“Go direga eng ka WENA?” a realo Jack. “O šetse o bethetše dikgwele tše pedi ka tšhemong ya gagwe.”
Ba tsebile gore ge ba ka betha goba go fošetša kgwele ka godimo ga leboto la Mna Peterson, ba ka se sa tsoga ba e bone. Ge kgwele ya bona e pshikologetše ka tlase ga keiti e be e tšewa ke mpša ya gagwe, Shikisha. Ba ile ba lebelela ntlo ya Mna Peterson. Dikgwedi tše mmalwa tša go feta o be a se a thaba.
“Re na le kgwele ya khrikhete? Ke be ke nagana gore o di swere ka moka ga tšona,” a realo Thumi.
“Ke swere e tee,” a realo Jack ka myemyelo, “gona ga re beakanyetšeng papadi ya khrikhete ye kaonekanone yeo E SA KAGO E EBA GONA.”
Ka letšatši la mafelelo la sekolo, Sonny o be a fela pelo ya go fihla gae gore a bapale khrikhete. O be a thabile kudu, o ile a dumediša Mna Peterson ka go mo emišetša seatla, efela Mna Peterson a no mo hlokomologa.
“Dumela, Mma,” a realo a tsena ka gare. Mmagwe o be a bala kuranta. O be a thabile.
“Dumela, mošemane wa ka,” a araba. “Theeletša. Ke taba ye botse. Mmila wa Long bjale o tlo fihla lefelong la mabenkele a maswa. Bjale go tlo ba le dipase le boemapase. EFELA …” a realo, “se se ra gape gore ga go sa tlo bapalelwa mmileng.”
“ENGGGG?” Pelo ya Sonny ya re kutuu. Papadi e šetše e beakantšwe! O ile a boela ka ntle a dula ditepiseng tša ka pele ga ntlo a popoduma. Lešata le legolo le ile la dira gore a lebelele godimo. Mna Peterson o be a nametše llere, a oketša leboto la gagwe la ka pele ka ditena tše dingwe.
“Ijoo!” a realo Sonny ka pefelo. “Ke a tseba gore o nyaka go thibela dikgwele tša rena gore di se tshele leboto, efela ga a swanela go belaela gabjale.”
O ile a tlelwa ke kgopolo – ge bagwera bohle ba gagwe ba ka kopana ba kgopela batswadi ba bona, gona … mogongwe … ba ka ba le papadi e tee ya khrikhete ya mafelelo. O ile a thakgoga a ya go nyaka Simon.
Mokibelo wa go latela ke ge go tletše lethabo ge leano la Sonny le Simon le šomile! E be e le papadi ya mafelelo lehono – papadi ya khrikhete ye kgolokgolo, ye kaonekaone ye E SA KAGO YA BA GONA! Bana bohle ba mmileng ba ile go bapala. GAPE go tlo ba le difoka! Batswadi ba bangwe ba diretše bana diseneke gore ba abelane ka matena. Tatago Thumi o be a eya go aba difoka mafelelong a letšatši.
Le ge ba be ba direla boithabišo, Sonny o ile a tšhoganyana. E rile ge Thumi a foša kgwele ya mathomo lešaba la reta.
Jack o ile a ya pele. PHAA! O bethile kgwele ka maatla gomme ya ya godimodimo lefaufaung.
Sonny o ile a ya pele gore a sware kgwele, efela o be a fahla ke letšatši. O ile a leantšha mahlo, a ema, a ya ka tlase ga kgwele. Bohle ba be ba reta. E rile ge Sonny a re ke swara kgwele ka diatla, ya šwahla. E tlotše gatee gomme ya kgokologela thwii ka tlase ga keiti ya Mna Peterson. Pelo ya Sonny ya wela.
“BJALE, re tlo dira eng?” gwa botšiša Thumi.
“Re ka se sa tšwela pele ka papadi!” a realo Jack.
“Re KA SE SA hwetša kgwele yela!” gwa goeletša Simon.
Sonny o ile a gogela moya ka teng. “Ke tla ya go tšea kgwele,” a realo.
“Efela Mna Peterson o tla go hlabela lešata,” a realo Thumi.
“A ka se dumele o tšea kgwele … gomme Shikisha e swanetše go ba e šetše e epile molete gomme e bolokile!” a realo Simon.
“Eupša, re swanetše go leka,” a realo Sonny. “Ke papadi ya mafelelo gomme re sa tšwa go thoma go bapala. Re ka se sa hwetša sebaka se sengwe sa go bapala ka tsela ye.”
Ka bogale, Sonny a bula keiti ya Mna Peterson gomme a sepela tsejaneng. Shikisha e be e sa bonale. Sonny a kwa mpa ya gagwe e wela. O be a na le letšhogonyana. O be a sa nyake go hlabelwa lešata ke Mna Peterson. O rile pele a fihla lebating la ka pele, la bulega. Mna Peterson o be a eme fao. O bonala e le yo mogolo kudu ge a le kgauswi. Marama a gagwe a be a hwibitše tše e kego o befetšwe kudukudu.
E rile ge Sonny a re o bula molomo, Mna Peterson ka lentšu le legolo a re, “Sonny! O kare ke feditše ka nako.”
“Tshwarelo, tate?” a realo Sonny.
“Etla,” a realo Mna Peterson gomme a ya ka tšhengwaneng ya ka morago.
Sonny a ahlama.
E be e le tšhengwana ye kgolokgolo mmileng woo. Bjang bo kotilwe gomme go tletše mehlare ka mathoko ohle. Mna Peterson o dikološitše mathoko a tšhengwana ka thapo, bjalo ka lepatlelo la khrikhete la nnete. Gomme mo gare go le diwikhete tša khrikhete.
Sonny o ile a lebelela Mna Peterson a myemyela. Mna Peterson le yena a myemyela ka borutho. “Tshwarelo ge ke sa le lemoša ka ga diphetogo tša mo mmileng. Ke šoma khanseleng gomme ke be ke sa swanela go le botša selo. EFELA … nka dira se sengwe.” A sega. “BJALE … botša bohle gore ba tsene re bapale khrikhete.”
Bjale Sonny le bagwera ba gagwe ba na le lefelo la go bapala khrikhete. Mna Peterson o rata ge ba etela le go thabela go bogela dipapadi tšohle. O tloga a kgona go ngwala dino. Gomme ge kgwele e bethelwa goba go fošetšwa kgole kudu, Shikisha e a e kitimela ya e topa!
E ba le boitlhamelo!
Hlohleletša bana ba gago go thala lepatlelo la khrikhete ka tšhengwaneng ya ka morago ya Mna Peterson. E re ba diriše dintlha tša ka kanegelong go ba thuša. Šišinya gore ba ngwale temana ya go hlaloša lepatlelo la khrikhete ka tlase ga diswantšho.


c: text/html

text:
Agee! Monareng!
Agee! Kgomo!
Ke Moagi wa Maganyola Mpopo,
Senene ga se na botšheba le motho,
Ba re ganyo ba a ganyola,
Batho ba ba boago Kokokwe Gammeselane,
Nodibengkgolo bja kwena maragana,
Bjona bokhobogelo bja ditšhila.
Re ba Mogotšhoši lekgobare,
Lengoane le Lephogole,
Ba rego mogo o swele ra šala re ana molora,
Re ana molora re ana khoko tša go swa,
Se se hwago se šia kanego,
Ge e le mmutla o šia segola.
Ke ba Thedimosang le Kokokwe Gammeselane,
Mmeselane ‘a Hlapetje ‘a Maphoofolo,
Gona kua gamaaladuma la duma le a reketla,
La reketla gadima la manyokenyoke,
la go šita banna go phema.
Banenyana ba kokokwe ba humane mape a lema,
Ba mo amoga mootswane,
Ba re o reng mape a tšhaba?
Re batho ba go Hlapa maoto le matsogo ra šia mpa,
Re ba pitsi tša mebalabala tša bona mollo di a tšhaba,
Re ba Mmapitšana senakobo, kobo ke apara mokgopa,
Mokgopa wa ka le bape moropa,
Le bape mokwete gore ke tle ke putse moropa o lle.
Re ba balabala sa kuleng, re ba tšhuba hlong,
Ba tšhuba lekhwana,
Gabo nku tša mošate di ile,
Di ile go šetše makobogahlogo,
Dingwe ke makobogamelala,
Ga bolwetši re loka melala,
Ra loka bjala bo a toka,
Molodi wona re goeletša go etša thaga molapo

robotstxt: allowed

filter: keep


text:
Longer stories meant to be read aloud for children
Nonkungu o be aeya go etelamalomewagagwe. Mmagwe o moapešitšesekhethe se sebotsesa go ba le dipheta. Mo tselengya go yagamalomewagagwe, Nonkungu o kopana le mosetsanayoo a mokgopetšego go itekanyasekhethesagagwe se sebotse. Ge Nonkunguae fa mosetsanadiaparotšagagwe gore a di apare, Nonkungu o lemoga gore mosetsanayoo o na le mosela le gonakeimbulu.
Mmutla o rile o robetše ka tlase ga mohlare wa moapola, apola ya wela fase. Ka yona nako yeo, Mmutla wa kwa lentšu le goeletša le re, "Tšhaba Mmutla, tšhaba!"


text:
41Morena o boditše Moshe 2gore a ngwale ba kgorwana ya Balefi ya Kehate ka dihlophana le malapa a bona. 3A ngwadiše banna ka moka ba mengwaga ye masome a mararo go iša go ba ye masome a mahlano ba ba bego ba swanela go šoma ka Tenteng ya bodulo bja Morena. 4Modiro wa bona e be e le go hlokomela dilo tše kgethwakgethwa.
5Morena o file Moshe melawana ye e latelago: Ge mešaša e rutlollwa, Arone le barwa ba gagwe ba tsene ka Tenteng, ba fegolle seširo se se lego pele ga Polokelo ya Kgwerano, gomme ba phuthele Polokelo yeo ka sona. 6Ba e phuthele ka mokgopa wo boletiana, mme ka godimo ba ale lešela la botala bja legodimo, gomme ba e khwamele mapara a go e rwala.
7Ba ale lešela la botala bja legodimo tafoleng ya dinkgwa tšeo di abetšwego Morena, gomme godimo ga yona ba bee meruswi, megopo, digo, le diphafana tša dikabelo tša beine. Dinkgwa tšeo le tšona di be tafoleng. 8Ba apeše tšeo ka moka ka lešela le lehubedu, ba di pipe ka mokgopa wo boletiana, gomme ba khwamele tafola mapara a go e rwala.
9Ba tšee lešela la botala bja legodimo ba phuthele sehlomamabone le mabone a sona, ditlao, dibjana tša magala, le meruswi ya makhura a mohlware. 10Ba se phuthele le ditlabakelo tša sona ka moka ka mokgopa wo boletiana, gomme ba se bee leakong la go se rwala.
11Ka morago ga moo ba ale lešela la botala bja legodimo godimo ga aletare ya gauta, ba e pipe ka mokgopa wo boletiana, mme ba e khwamele mapara a go e rwala. 12Ba tšee dibjana ka moka tše di šomišwago ka Felong mo Gokgethwa ba di phuthele ka lešela la botala bja legodimo, ba di pipe ka mokgopa wo boletiana, mme ba di bee godimo ga leako la go di rwala. 13Ba tloše melora aletareng, mme ba apeše aletare ka lešela la bohubedu bja moretele. 14Godimo ga yona ba bee ditlabakelo ka moka tše di šomišwago tirelong go yona: dibjana tša magala, le diforoko tša mašimelo, le digarafo, le meruswi. Ke moka ba e pipe ka mokgopa wo boletiana, gomme ba e khwamele mapara a go e rwala.
15Ge e le nako ya go hlahlamolla mešaša, kgorwana ya Kehate e rwale dilo tše kgethwa, fela e be ka morago ga ge Arone le barwa ba gagwe ba feditše go di phuthela gotee le ditlabakelo tša tšona ka moka. Ba kgorwana ya Kehate ba se ke ba kgwatha dilo tšeo tše kgethwa, gore ba se hwe.
Ye ke mediro ya kgorwana ya Kehate nako ye nngwe le ye nngwe ge Tente e tlošwa.
16Eleasara, morwa wa moprista Arone, a hlokomele Tente ka moka le makhura a mabone, le seorelo sa go nkga bose, le dikabelo tša bupi tša ka mehla, le makhura a tlotšo, le ditlabakelo tša Tente, le se sengwe le se sengwe ka Tenteng se se kgethwafaleditšwego Morena.
17Morena a re go Moshe le Arone: 18“Le se ke la lesa kgorwana ya Kehate e fedišwa go Balefi 19ka lebaka la go batamela dilo tše kgethwakgethwa tše. Gore taba ye e se ke ya direga, Arone le barwa ba gagwe ba tsene ka Tenteng, ba fe monna yo mongwe le yo mongwe modiro wa gagwe, ba mmotše le gore a rwale eng. 20Eupša ge Bakehate ba ka tsena ka Tenteng ba lebelela dilo tše kgethwa le ge e le motsotswana fela, ba tla hwa.”
21Morena o boditše Moshe 22gore a ngwale ba kgorwana ya Balefi ya Gershone ka dihlophana le malapa a bona. 23A ngwadiše banna ka moka ba mengwaga ye masome a mararo go iša go ba ye masome a a fetšago seatla ba ba bego ba swanela go šoma ka Tenteng ya bodulo bja gagwe. 24Ba rwale dilo tše di latelago: 25Tente, sepipetši sa yona sa ka gare le sa ka ntle, sepipetši sa mokgopa wo boletiana godimo ga yona, seširo sa mojako, 26diširo le dithapo tša kgoro ye e dikologilego Tente, aletare, seširo sa mojako wa kgoro, le ditlabakelo ka moka tše di šomišwago go hloma dilo tše. Ba phethe mediro ka moka ya dilo tše ye e swanetšego go dirwa. 27Moshe le Arone ba hlokomele gore Bagershone ba phethe mediro ka moka, mme ba rwale tšohle tše Arone le barwa ba gagwe ba ba šupago tšona. 28Ye ke mediro ya kgorwana ya Gershone ka Tenteng; ba e dire ba hlapeditšwe ke Ithamara, morwa wa moprista Arone.
29Morena o boditše Moshe gore a ngwale kgorwana ya Balefi ya Merari ka dihlophana le malapa a bona. 30A ngwadiše banna ka moka ba mengwaga ye masome a mararo go iša go ba ye masome a a fetšago seatla ba ba swanelago go šoma ka Tenteng ya bodulo bja gagwe. 31Ba hlokomele go rwala mahlomo a go thekga, le dipalelo, le dikota tša Tente le mabogato a yona, 32le dikota tša kgoro le mabogato a tšona, le dibapola le dithapo tša kgoro ya go rarela Tente, le ditlabakelo ka moka tše di šomišwago go di hloma. Monna yo mongwe le yo mongwe a botšwe se a swanetšego go se rwala. 33Ye ke mediro ya kgorwana ya Merari mošomong wa bona ka Tenteng; ba e dire ba hlapeditšwe ke Ithamara, morwa wa moprista Arone.
34-48Ka go phetha taelo ya Morena, Moshe le Arone le baetapele ba setšhaba ba ile ba bala ba dikgorwana tše tharo tša Lefi, e lego ya Kehate, ya Gershone, le ya Merari, ka dihlophana le malapa a bona. Ba ngwala banna ka moka ba mengwaga ye masome a mararo go iša go ba ye masome a mahlano ba ba swanelago go šoma ka Tenteng ya bodulo bja Morena, ba ba ngwala ka mokgwa wo:49Monna yo mongwe le yo mongwe a ngwadišwa go ya ka moo Morena a bego a laetše Moshe, gomme a fiwa modiro wa gagwe le se a swanetšego go se rwala, go ya ka moo Morena a laetšego Moshe.


text:
Ge bana ba ka tshwaetšwa ka twatši, gantši ba swarwa ke COVID-19 ya kgabagareng go fapana le batho ba ba golo.
Bana ba bangwe ba ka lwala kudu ka ge ba swerwe ke COVID-19, kudu boa ba sa itekanela go swana le ge ba e na le phepompe, bolwetši bja mafahla (TB), twatši ya HIV, asema le a mangwe malwetši a kgara re akaretša le malwetši a khoroniki.
Ge ngwana wa gago a ka lwala, e ka ba e le COVID-19 goba mathata a mangwe a tša maphelo. Ge o tshwenyegile:
- Ge o nagana gore ke taba ya tšhoganetšo, ikgokaganye le ba ampulentshe ka mogala o ba botše gore ngwana yo o bile kgauswi le motho yoo a swerego ke COVID-19.
- Ge ngwana wa gago a na le malwetši a šoro a khoroniki, ikgokaganye le ba kliniking ya geno goba ngaka ka mogala go hwetša maele.
- Ge ngwana wa gago e be a itekanetše mmeleng, ikgokaganye le ba kliniking ya geno ka mogala mabapi le tshedimošo.
- Ge ngwana wa gago a gapeletšega go ya bookelong, motho yoo a itekanetšego a se a swarwa ke COVID-19, o swanetše go iša ngwana yoo bookelong ka fase ga tšhireletšo le go latela melao ya go itšhireletša.
- Motho yoo o swanetše go botša ba tša maphelo gore ngwana yoo o bile kgauswi le motho yoo a swerego ke COVID-19.
- Motho yoo o swanetše go apara maseke. Ge ngwana yoo a le ka godimo ga mengwaga ye 2 o swanetše go apara maseke.
Go kaone ge go ka ba le motho yoo a dulago le ngwana bookelong. Ge motho yoo a ka šalago le ngwana a se gona, bahlokomedi ba swanetše go hwetša dinomoro tša mogala tša kantorong yeo ngwana a amogetšwego go yona. O ka letšetša nomoro ya mahala ya tšoganetše COVID-19 mabapi le thušo le tshedimošo. (0800 029 999 / 0800 111 132).


text:
21Mo ponong ye nngwe ke ile ka bontšhwa manaka a mane. 2Ka botšiša morongwa yoo a bego a bolela le nna ka re: “Manaka a a šupa eng?”
Yena a mphetola a re: “A emela maatla a mebušo ya lefase ye e šwalalantšego batho ba Juda le ba Israele le ba Jerusalema.”
3Ke moka Morena a mpontšha barulatshipi ba bane. 4Ka mmotšiša ka re: “Banna ba ba tlilo dirang?”
Yena a mphetola a re: “Mebušo yela ke yona ye e šwalalantšego batho ba Juda ya ba kokobetša. Banna ba ba tletše go e tšhoša le go fenya ditšhaba tše di šwalalantšego batho ba Juda ka sehlogo se sekaaka.”
5Mo ponong ye nngwe ka bontšhwa monnatsoko a swere thapo ya go ela. 6Ka mmotšiša ka re: “O ya kae?”
Yena a mphetola a re: “Ke yo ela motse wa Jerusalema gore ke bone bophara le botelele bja wona.”
7Ke moka ka bona morongwa yola a bego a bolela le nna a batamela, gomme a gahlanetšwa ke yo mongwe morongwa. 8Yola a bego a bolela le nna a re go yoo: “Kitima o yo botša lesogana lela le swerego thapo ya go ela o re Jerusalema e tlilo ba motse wa go se ageletšwe ka morako, ka lebaka la bontši bja batho ba gona le diruiwa. 9Morena a re yena mong e tla ba morako wa mollo go dikologa motse, le gona o tla dula go wona ka letago la gagwe.”
10Morena o re go setšhaba sa gagwe: “Ke le šwalalanyeditše mathokong ohle. Hee! Hee! Tšhabang nageng ya ka leboa! 11Hee, lena le phelago bothopša Babilonia, tšhabelang Jerusalema! 12Nna, Morena Ramaatlaohle,2:12 Seheberu se tlaleletša ka mantšu a mabedi ao go sa tsebjego gabotse gore a ra eng. ke re wena Sakaria ke go romile ditšhabeng tše di le hutšego, lena setšhaba sa ka, gore o ba botša o re: ‘Yo a ba kgomago o tla be a kgoma selo sa ka se bohlokwa.’ 13Ba tsebe gore ke tla lwa le bona, gomme ba tla hlakolwa ke ba e kilego ya ba makgoba a bona.”
Ke mo le tlago tseba gore ke romilwe ke Morena Ramaatlaohle.
14Morena o re: “Opelang ka lethabo, lena batho ba Jerusalema! Ke tlilo dula le lena.”
15Mehleng yeo ditšhaba tše dintši di tla tla go Morena gomme ya ba setšhaba sa gagwe. Yena o tla dula le lena. Ke mo le tlago tseba gore yena Ramaatlaohle o nthomile go lena. 16Batho ba Juda ba tla boela ya ba ba Morena mo nageng ye kgethwa, gomme Jerusalema e tla boela ya ba bodulo bja gagwe.
17Iphutheng bohle ge le le pele ga Morena, gobane yena o tšwa bodulong bja gagwe bjo bokgethwa.


text:
Sereto sa Babirwa ba Raseruthe
Babirwa ba Mantotole
Molotola mphale
Mogana pudi e ja mongangane Molopela wa Mmamonea
Nare ga bo nnenyana bolopela re khuparela ka legofi.
Re ba lengwala la mankgotše wa phatakgolo ka dipedi la re mohau la re tlala.
Se bone mmirwa a le tee, Babirwa ba tletše lehwiliri.
Babirwa re rupa komana e bile e nale leina.
Ke Mmaditidi boela morago boela morago bokgalaka sediba sa gešo se nale le lekgaa.
Ge re enwa re hlobola kobo. Masealele nama mahlare o tla ruta mabu Mahadana.


text:
Profile
About
Dinonwane Tsa Sepedi Pdf Download
ka. Fakanegelo ketšo dikategolokopana ka sepedi. Diretor, hlelo naledalu, dikuruetšo, dikosi, diema, dika. Lehlota. Mmelelo. Makholetlalo. Ka moke
dinonwane tsa sepedi pdf download
dinonwane tsa sepedi pdf download
Dikanegelokopana, ditiragatSo, dinonwane bjalobjalo. Kanengelo tsa kanegelo tsa kwenengelo ts'a kwenengelo kwenengelo ke tsa kwenengelo. Wole ube tsa sepedi,. Diteng tsa kanegelo ya Peolane e etela mašakeng a diphoofolo le. Article about e nika lakgomo lebohola ngongena katwa. KUTA GORU GA SEPEDI MO LE TATE.. Dikanegelokopana, ditiragatSo, dinonwane bjalobjalo. Kanengelo tsa kanegelo tsa kwenengelo ts'a kwenengelo ke tsa kwenengelo. Wole ube tsa sepedi,. Diteng tsa kanegelo ya Peolane e etela mašakeng a diphoofolo le. Other than the various genres of books which have been listed, there are also some other genres of books which we enjoy reading, and people have been writing some of them. Click on the link below to read more information about them. Bala o tsebe pukwana ya direto tsa Sepedi Book 1968. press. Dinonwane Tsa Sepedi Pdf 30 eclimsigh yolasite com. Sepedi Bopedi Mopedi sepediliz blogspot . Article about e nika lakgomo lebohola ngongena katwa. KUTA GORU GA SEPEDI MO LE TATE.. Dikanegelokopana, ditiragatSo, dinonwane bjalobjalo. Kanengelo tsa kanegelo tsa kwenengelo ts'a kwenengelo ke tsa kwenengelo. Wole ube tsa sepedi,. Diteng tsa kanegelo ya Peolane e etela mašakeng a diphoofolo le. Title On the street. Information Translation: The writings of a group of students a. Kunyalo in course of their studies in the Faculty of Education at the University
Rar Di Nwane Tsa Sepedi [mobi] Free Download Ebook
ee43de4aa9


text:
Diiletšwa – Owen Jones, Matlakala
Heng Lee o thoma go ikwa amakatšega ka bjako, ka fao o ya go bona sedupe sa selegae, seo go diregago gore e be mmane wa gagwe. O dira diteko tše mmalwa gomme a akanya gore Heng ga a na madi, efela o ile go botša ba lapa la gagwe bjang, gomme bona ba tla dira eng ka seo?
Heng Lee ke modiši wa dipudi dithabeng tša kgole ka leboa Bohlabela bja Chiang Rai ka leboa la Thailand, kgauswi le mollwane wa Laos. Ke setšhaba seo se kwanago kudu mo mongwe le mongwe a tsebago yo mongwe. Heng o thoma go lwala ka bjako, e sego go lwala mo a ka palelwago ke go diša pudi, go fihlela ge ka letšatši le lengwe a eya go sedupe sa selegae, ka gore o be a thomile go idibala. Ga go dingaka tša kalafo kgauswi gomme Sedupe se be se loketše kudu bontši bja batho ba fao mengwaga ye makgolokgolo. Sedupe se tšea diteko gomme sa phetha ka gore dipshio tša Heng di emišitše go šoma gomme ka fao o šaletše ke nako ye nnyane ya go phela. Ntwa e thomile ya go phološa bophelo bja Heng, efela maatla a mangwe a mošomong le ona. Go tla direga eng ka Heng, lapa la gagwe le setšhaba ka bophara, ge a ka tšea keletšo ya Sedupe?
CkaчaTb kHиry «Diiletšwa»:
ЧиTaTb kHиry «Diiletšwa»:
KyпиTb kHиry


text:
Steve Biko
Bantu Steve Biko obelegwe ka di 18 Mathole ngwageng wa(1946)ebe ele moetapele wa kgatelelo.Motsebalegi wa tsa polelokgatelelo.Moetaplego tsa polelo mokgahlong wa (Black Union)nakong ya lesomesenyane masometshela.maele a gagwe a ile a fitiswa dikuranteng naga ka bophara tsa Afrika-Borwa ka fase ga (pseudonym Frank Talk) O kgodisitswe ke lapa lago topa tsa fase,Biko o goletse lekheiseneng la (Ginsberg) kua (Eastern Cape) ka lesomesenyane masometshela o thomile go ithutela tsa bongaka yunibesiting ya Natal,moo a ilego aba mongwe wa mokgahlo wa (National Union of South African Students)(NUSA) Oile a ba kgahlanong le ba letlalo sweu.Mmogo go bao baso bao ba be ba kgatelletswe ke kgatelelo ya Afrika-Borwa.Oile a kgolwa gore le ge nkabe a ile a ba kgahlanong le batho ba sweu o ile a tlholega ka ge bathosweu ba be ba nale maatla go bathobaso.O ile a tswelela go sebe mmogo le bathosweu ka ge bathobaso ba be bale mokgahlong wa go ikemela legoba ba etapele go tsa go thoma mokgahlo wa (South African Students Organisation) ka lesomesenyane masomeseswai.O ile a thekga maleme a mangwe mo Afrika-Borwa esego fela maleme ao a bolelwago ke bathobaso fela le maleme ao elego (coloureds le a ma india).[1]


text:
Tlhathollo e bonwa bjalo ka tiro ya go fetolela, bjalo ka mokgwa wa go ikgetha wa Phetolelo. Tlhathollo e ka fapanywa go tšwa go mehuta e mengwe ya tiro ya phetolelo kudu ka lebelo leo e diregago ka lona: ka motheo, tlhathollo e dirwa ‘mo e bile ka yona nako yeo’ go hola batho bao ba nyakago go boledišana ge go na le mapheko a polelo le setšo. Tsela yeo e tlwaelegilego ya kgetholla tlhathollo go tšwa go phetolelo go tšwelapele ke gore tlhathollo gantši e ra gore tiro ya molomo goba go opela maleme ao a boletšwego goba polelo ya diatla (e fetotšwe go tšwa go Pöchhacker 2004).
Ditaodišophelo tša bahlatholli ba profešenale:
Mangope Motaung:
“Ke thwetšwe ke Kgoro ya Toka ka Dibokwane 1990 bjalo ka Mohlatholli wa Nakwana wa Kgorotsheko ka go Kgorotsheko ya Magistrata ya Johannesburg e bile ke ile ka thwalwa sa ruri ka la 01 Dibatsela 1990.
Ke tšwa go la Foreistata Borwa go la Fauresmith moo ke belegwego ka la 05 Diphalane 1966 e bile ke phethile dithuto tša sekolong nako e šetše e sepetše ka mabaka a itšeng. Ke tsene mo kgorong ye e se ka maikemišetšo, ka lebaka la gore ka nako ye ke e tla go la Johannesburg e be ke paletšwe ke mphato wa marematlou ka 1989, ka gona ke tlile ke nyaka go ba morekiši khamphaning ye e bego e le Brixton.
Ke tsebišitšwe ke morwedi yo e bego e le Mohlankedi wa Sephethephethe (Ms Green) wa lapa leo le ntšerego ge ke fihla mo Johannesburg gore Kgorotsheko ya Magistrata wa Johannesburg, ba nyaka batho bao ba kgonago go bolela gabotse ka Seburu.
Ke kgona go bolela gabotse fela ka maleme a mane ao e lego; Seisimane, Seburu, Setswana le Sesotho e bile Seburu se nyakile go no ba leleme la ka la mathomo la ka gae.
Ke phethile mphatho wa ka wa Marematlou go Senthara ya Batho ba Bagolo ya Denver ka 1993/4 e bile ka 2004 ke ile ka fihlelela selo se segolo mo bophelong bjaka ka go ba sealoga go tšwa Yunibesithing ya Leboa Bodikela ka Diploma ya Tlhathollo ya Molao, e bile dithuto tša ka di be di lefelwa ke Kgoro ya Toka, ka gona ke leboga thušo ya bona mo go nna eupša ke sa na le kgahlego ya go tšwetšapele dithuto tša ka.
Ke ile ka tšwelapele ka go ya godimo ka maemo mo mošomong wa ka go fihlela ke thwalwa bjalo ka Mohlathollimogolo wa Kgorotsheko ka 2008 go la Evander Cluster (Kgorotsheko ya Magistrata) go la Mpumalanga. Ke ile ka boela morago go la Johannesburg ka 2010 ka maemo a go swana le a ka modimo e bile ka Diphalane 2011 ke ile ka thwalwa bjalo ka Mohlokomedi go Protšeke ya Teko ka ga Bahlatholli ba Kgorotsheko ya Maleme a ka Ntle ka go Kgorotsheko ya Magistrata wa Johannesburg le go Kgohlaganya Sehlopha ka katlego. Ka la 01 Phato 2012 ke ile ka thwalwa bjalo ka Mohlahlobi wa Ditirelo tša Maleme tša Selete sa Gauteng go tlo hlokomela tirelo eupša go tloga ka la 01 Moranang 2013 ke ile ka išwa Kgorotshekong ya Magistrata wa Johannesburg go ba Molaodi wa Sehlopha sa Ditirelo tša Maleme, ka lebaka la gore bokgoni bjaka bo bonagala ka mo go tša tshepedišo.
Go ba Mošomi wa tša Maleme ke mošomo wa go kgahliša eupša bothata botee ke gore ga gona setho sa Profešenale seo se tla go laola lefapha le.”
________________________
Marné Pienaar:
‘La mathomo ke ithutile BA ya Maleme (Seisimane, Seburu le Dutch, Sejeremane le Seitalia). Ka morago ga moo ke dirile onase ya Seburu ke tsepeletše go tša Thutamaleme go tloga moo ka dira tikrii ya mastase ka go Histori ya Setšo le tikrii ya mastase ya Seburu. Ka morago ga moo ke ile ka hwetša DLitt et Phil ka Seburu. Le ge e le gore ke ile ka šala morago mošomo wa go ba mofahloši, ke kgale ke ena e kgahlego ka go phetolelo e bile go thwalwa ka go Lefapha la pele la Thutamaleme le Teori ya Dingwalwa ka RAU (ga bjale ke Lefapha la Thutamaleme ka UJ) le ile la ntahlela ka mošomong wo ke se na maitemogelo.
Le ge e le gore ke be dirile mošomo wa phetolelo le go rulaganya e sego ka dinako tšohle go feta mengwaga e 20, tlhathollo ya sammaletee ke kgahlego ya nnete mo go nna. Ke bile le mahlatse gore fiwa monyetla wa go šoma bjalo ka mohlatholli wa sammaletee ka go Lekgotlatheramelao la Gauteng, seo se ilego sa dira gore ke ngwadišwe bjalo ka mohlatholli wa sammaletee (Seisimane-Seburu/Seburu-Seisimane) ke SATI. Ka morago ga moo ke ile ka thoma go hlahla bahlatholli ka go makgotlatheramelao a mangwe le ka Yunibesithi. Ke ikgantšha kudu ka ba bangwe ba barutwana bao ke ba rutilego bao ke dumelago gore ke bahlatholli bao lehono ba nago le bokgoni bjo bo kaone go fetiša. Kgahlego ya ka ka go tlhathollo gape e tlišitše gore ke be le dipampiri tše dintši le dikgatišo tša thuto.
Tlhathollo ya sammaletee e tla sepediša mafelong a mantši le go batho bao o be o ka se ba etelego (nka se tsoge ke lebetše ka nako yela ka go bina ka lethabo ka gare gare ga Bela-Bela le diketekete tša basadi ba dinagamagae ka iri ya bobedi mesong?). Tsebo ya motho ya kakaretšo e ya gola ka nnete (ge o sa tsebe gore ‘bek-en-klou-seer’ goba ‘vrotpootjie’ ke eng ka Seisimane, ga bjale ke nako ya go ithuta). Tlhathollo ya sammaletee e ka ba bothata ge o sa thoma, eupša e swana le otlela paesekela, ge o šetše o ena le bokgoni, ke selo se se botse. E ka bjako, ke selo sa bjale, ge e fedile, e fedile e bile tefo ga se seo o ka se thimolelago.’


text:
Europa
Europa ke lefasana le lengwe la mafasana a šupa lefaseng. Europa e bapane le lefasana leo le bitšwago Asia, ebile e ka thokong ya leboa la Afrika.
Leboa la Europa, go na le lewatle leo le bitšwago Arctic Ocean, bodikela bja lewatle le go na le Atlantic Ocean.
Europa ke lefasana la bobedi ka bonnyane lefaseng ge go lebelelwa sekgoba. Lefasana la pele ka bonnyane ke Australia. Ge re lebelela badudi, Europa ke lefasana la boraro, e latela Asia le Afrika. Europa e na le badudi bao ba ka bago 731,000,000 e lego 11% ya batho lefaseng ka bophara.


text:
Flossie, legotlo la mašemong, o sepediša ka gare ga bjang ka lebelo leo maoto a gagwe a bego a ka mo kuka. “Eiš! Eiš!” a fegelwa, “Nkase fihle gae ka nako!”
Letšatši le be le šetše le sobela. O be a dikologilwe ke meriti ya leswiswi. “Eiš! Go tlo šegofala e se kgale. Gomme ntatauwane ya ngwedi ya silibera e tlo thoma go nnyaka!”
Flossie o be a tšhošwa ke ntatauwane ya ngweding. O fela a swarwa ke segateledi sa ntatauwane. Efela bjale ga go mo a tlo tšhabelago gona. Maoto a gagwe a be a le bohloko, kgara le yona e le bohloko. O be a lapile kudu. O ile a ema kgauswi le mohlare wa kgale gomme a khuta ka medung ya ona. O tlo bolokega fa?
“Mathapama a mabotse!” gwa kwagala lentšu le lekoto ka godimo ga gagwe.
Flossie o lebeletše godimo gomme a tswinya ka letšhogo. O be a lebeletšwe ke mahlo a nkgokolo a mabedi. Mahlo a magolo kudu a go phadima! Pelo ya Flossie e be e kiba ka maatla le gona ka lebelo kgareng ya gagwe. Sebopiwa sa mahlo a magolo bjalo e swanetše go ba e le se segolo ka go fetiša!
“Ke wena mang?” gwa botšiša Flossie ka lentšu la go thuthumela. “Naa ke wena ntatauwane ya ngweding?”
Lentšu le lekoto le ile la sega sesego sa maboya. “Aowa, ga se nna ntatauwane. Ke nna tshwele. O ka mpitša Maxwell.”
Tshwele!? Flossie o be a sa tshepe! Tshwele ye bjang ya mahlo a magolo bjalo? “Ke wena tshwele wa lekgema?” a botšiša.
Maxwell a sega sesego sa gagwe sa maboya gape. “Aowa! Tšeo ga se mahlo a ka,” a realo. “Didiko tša go phadima ke dipaterone maphegong a ka. Lebelela mo!” Gomme Maxwell a phaphasetša lephego la gagwe gore Flossie a bone gore dipaterone tša go phadima tša didiko di sepela bjang: godimo le tlase, godimo le tlase.
Maxwell o ile a sobelela ka thoko ga kutu ya mohlare, kgauswi le legotlo la mašemong. Go bile bose go ba le yo ke bolelago le yena. Dibopiwa tše dintši ga di sepela sepele ka ntle bošego.
“Mpotše,” a realo. “Ke ka lebaka la eng o be o ihlaganetše ka tsela ye? Ke go bone o sepediša ka gare ga bjang ka lebelo leo maoto a gago a bego a ka kgona.”
“Ke be ke leka go fihla gae pele go e ba leswiswi,” a realo Flossie. “Efela ga go sa thuša bjalo. E šetše e le bošego, gomme gae e sa le kgole.” O ile a thoma go lla a ediša megokgo ya legotlo la mašemong le lennyane.
Maxwell o be a sa kwešiši. “Efela ke ka lebaka la eng o nyaka go ba gae?” a botšiša. “Ke ka lebaka la eng o nyaka go ba ka gare gona bjale? Aowa! Bošego ke nako ye botse go feta dinako tšohle. O ka bogela ngwedi o rotoga ka godimo ga meboto. O ka bona bjang bo fetoga go ba bja silibera. O ka kwa phefo o hebaheba gare ga matlakala.”
Flossie o ile a šikinya hlogo. “Aowa, aowa! Bošego ke nako ye mpe. Bošego ke nako yeo ntatauwane ya ngweding ya silibera e tšwago ka yona gomme ya ya go tsoma.”
“Ntatauwane ya ngweding ya silibera? Ga se nke ka kwa ka yona!” Maxwell a realo.
Gomme Flossie a hlaloša: ntatauwane ya ngweding ya silibera e fofile e phatlaladitše maphego a silibera a bophara bja go feta bja mohlare. E fofile go tšwa seetšeng sa ngwedi, moriti wa yona wa go fifala o swiela mo tlase. E fofile ka setu sa go šiiša; e nyaka, e nyaka magotlo a mannyane. Gomme ya a swara ka manala a bogale ya fofela le ona leswiswing – ka go sa felego!
Maxwell o šikintše hlogo gomme a sega sesego se sengwe sa maboya se sekoto. “Aowa! Ga se ntatauwane seo! Ke leribiši fela. Ga le na mmala wa silibera le ga tee; ke fela mmala wo tsotho wa lerotho. Ke mang yo a tšhabago leribiši la go tšofala la bodutu?”
“Eiš! O seke wa realo!” gwa tswinya Flossie ka letšhogo. “Mo gongwe ntatauwane ya ngweding ya silibera e tsoma le ditshwele!”
“Haa!” a realo Maxwell ka boitshepo. “Ke nyaka go e bona e leka!”
Ka nako yeo, selo se sengwe se ile sa sepela moyeng ka godimo ga bona. Flossie o lebeletše godimo a bona sebopego sa silibera se segolo se fofela tlase go tšwa seetšeng sa ngwedi. Maphego a silibera a mabedi a magolo a ile a phatlalala, a dira moriti wa leswiswi go putla medu ya mohlare.
Flossie o be a tšhogile a tšhaba go šutha. O tswalela mahlo a gagwe a mannyane ka go a tiiša ge modumo wa huuu o batamela kgauswi … le kgauswi. O be a tseba gore go tlo direga eng sa go latela. E be e le nako ya gore digateledi tša gagwe ka moka tša go šiiša di fetoge nnete.
Gateetee go ile gwa kwagala sello sa lešata le le golo, le lebe, gwa latela go phuphusela ga maphego a magologolo. Gomme setu.
“O ka bula mahlo a gago bjale,” a realo Maxwell.
Flossie o butše mahlo gomme a bona leribiši le nyamelela ka godimo ga mehlare.
“Go diregile eng?” a botšiša ka makalo. “Ke ka lebaka la eng ntatauwane ya ngweding e sepetše?”
Maxwell o be a kgotsofetše ka seo a lego sona. “Ke dipaterone tša maphego a ka. Leribiši le be le nagana gore ke mahlo – go swana le wena. Gomme go swana le wena gape, le naganne gore wa go ba le mahlo a magolo kudu bjalo e swanetše go ba sebopiwa se segolo ka go fetiša. Le tšhogile kudu, e re ke go botše! O kwele ka fao le letšego ka gona?”
“O hlalefile bjang!” a realo Flossie.
“Ee, ke hlalefile, ga go bjalo?” gwa dumela Maxwell. “Bjale robala mo kgauswi le nna. O tlo bolokega go fihlela letšatši le hlaba.”
Gomme Flossie a iphutha gare ga medu ya mohlare. O ile a swara ke boroko e se kgale. Ga se a lora ka ntatauwane ya ngweding ya silibera. Le gatee.
Diriša dirolo tša tshwamare, pampiri, sekgomaretši, didukulameno le pente goba dikherayone go dira tshwele. Ripa sebopego sa maphego a tshwele, a khalare gomme, ge a omile, o a kgomaretše rolong ya tshwamare. Penta didukulameno ka boso o di kgomaretše tshweleng go hlama manakana a yona.


text:
KE A SWRAELELA
Mongwadi ke GameKyuubi 2013/12/18open in new window
Ke ngwadile sehlogo se gabedi ka gobane ke be ke tseba gore sa mathomo se be se foลกagetลกe. Se sa foลกagetลกe. Ga go sa na taba.
Lekgarebe la ka le ile pareng ya di-lesbian, theko ya Bitcoin e ya fase. GOBANENG KE SA SWARELETล E? KE TLO GO BOTล A GORE GOBANENG.
Ke ka lebaka la gore ke mokgwebi wa mebaraka yo e sego wa maleba ebile KE A TSEBA GORE KE MOKGWEBI WA MEBARAKA YO E SEGO WA MALEBA. Ee, ke nnete gore lena bakgwebi ba mebaraka le kgona go bona ge theko ya mebaraka ge e tlo ya fase le godimo di-pit pat piffy wing wong wang bonolo fela gomme la dira dimilione kantle le bothata, thaka.
Go dio swana le ba matsogo a boleatana ba tlo re AOWI, E YA FASE GA KE DIREKIล E hehehe, ebile ba re MODIMO WA KA, ge bakgwebi ba mebaraka bao BAHLALEFILEGO bao ba TSEBAGO GORE SEO BA SE DIRAGO ba reka gape, ebile o a tseba gore ke eng? Ga ke karolo ya sehlopha seo. Ge bakgwebi ba mebaraka ba reka gape ke no re ke setลกe ke le karolo ya tลกhelete ya mebaraka bjale ge MPOTล ENG lena bakgwebi ba mebaraka GORE KE MANG YO LE MO HLAFETล AGO GA SE NNA~!
Dingwalwa tลกela tลกa go re roga tลกe telele tลกa gore "AGAA NKABE LE REKIล ITล E" KA NNETE, O BE O SA RALOKE. KA NNETE, NKABE KE REKIล ITล E. NKABE KE REKIล ITล E PELE THEKIล O YE NNGWE LE YE NNGWE EBILE KE REKILE PELE GO REKWA EUPล A O A TSEBA GORE GA SE MANG GOBA MANG YO A IPล HINAGO BJALO KA WENA.
O rekiลกa fela mo mmarakeng wo o ka kgonago go o kgotlelela, ge o le mokgwebi wa mebaraka wa maleba goba woo a iphelelago lefaseng la gagwe a nnoลกi. Batho ba magareng ba dio swarelela.
Mo papading ya go fa palomoka ya lefela bjalo ka se, bakgwebi ba mebaraka ba kgona go tลกea tลกhelete ya gago ge o ka rekiลกa fela.


text:
Sereto sa Mehlape
****Mehlape a mmoyaphokeng swana ya boditsibogolo sebokela dingwe diboba. Bja go kgahla o tumule ore go tumula o tame o ba bokela pele o yago, o se ele sa ruri sa motho ke gore go ya a boya a re fa tša mosepelo.Bja nkgahla ke a tumula bja gara pholo e e ya pele,morago ke pholo ya lefišwa la motlapele,gare ke yona tšhunu ya setlakameso bo sele a re hlolaneng.Se tumuleng kudu la ntlopolela seala,seala setlopolwa bogoši ke naka tša go rwešwa.Ke baanaphoka ba mmapelo ga di šoro sebuna ka lekoko la mantšhagare are timane pelo seela le marumong marumo ga Mmoyaphokeng ga re loutše reno thukhunya fela. Ba kgabo a mantšhekgeng ga a ke a feta batho a se a iša letsogo. Tlonkolodi wee tswerere ke molodi wa letšoka nonyana ya mebala e se bang phorokgohlo seaga mathuding a merala, mphe maphego ke phekgoge ke lapile dinao ke phekgogele molapong boselakgaka ga Mmamodiegi tshwiri di lla sehlodimare, ke boele gae phokeng mo go sa boelwego ke teng,tlokodiba re ya ka go loba. Wa phefo ya Mammeudi a Mehlape phefo segowa tlokodiba a dibana noka ya Matlala e sa tšia mmoto wa botshelatle go lla ditolotolo, botšididi bja aparela naga kamoka.Kgomo tša golola mmatadi a bepe bokgalaka mokgoši wa kwala thokong tša phalaborwa gaMalatji.Gadia o bone montsha o kga kgati tša legola molapong mokgakgati ka tlokodiba o a ikgela. Ga mmapitša di a thekgwa ,o re go thekga o thekge le pitša ya bolotse morogo wa magoši a Bopedi bja gaMakgoba. Ge nkabe bolotse bo swariša seokelela nkabe se ile sa swara Mammeudi a tšhidi a Marumo. Wena Mammeudi a tšhidi a Marumo Mamabolo a re o thukhu, o reng wa re o beula wa gana go beula bahlolo le bahlologadi wa re ba jele balekani ba bona. Sepadia sa maroteng ka lema tšhemo ka padia. Mathungthung a bommadikgapa sethung se tšwile kwateng tša tlokodiba ga gabo mafasa.Ke seruunya morwapholo.O re go thukhunya o fete ga Masetla a ntswhanyana tlou ya balepje.Ga Rasekhula tlou ka thebula tlou ya hwa e se na lešoba.O wele ga Mapiti Maunatlala molotša kgope ya morula mogolo wa natše.Tšeogang lena basadi bommago makama.Ke rakile motho wa leleme le le hwibidu a emi mašemong a aka.Nna Thetetši a masogana sethula monna ga gabo Lesetša le Moore se tšhabeng.Ke Lesiba selwa le phuti lekgwareng,phuti e katile lesiba e bona Lesiba a se nene.Ka magoro go ye marotselele. Malekutu la mašweni thibulla mašikišiki meleteng ya diphepheng. Sethakga seetapele pholo ya marota.Eta pele tsela di matswedintsweke re boele gae phokeng go sa boelwego ke teng,tlokodiba re ya ka go loba.Thibulla o ba tagiše Nkutu ya bo Ramahlalerwa meloko le nthatelang le bona bogoši bo ntshwanela.Nkutu boela gae ga monadi molokobje bowelakalana ba hlamola leboelela ka wena.Ba bona mma makhukhu a bepe makobila a hwile lehu la basadi moretšeng ga mokgakgati ga manotong.Nkutu se re ge o feta motse wa lekilela wa feta nkutu a letswalo kgomo ga e fete namane ya yona.Malesela mokgobokwane Rantsha ya go ja legoko kgorong dingwe di fula mohlakola.Ke Rakgwale nonyana ye bohlale selematšhemo leboelela a sa ikgate mehlala.A rew go lema a lema le megola ya bagolo le baagišani a dutše a kgera le mekgalo ya bona.Thupana ntswikitswiki le borwa e a fihla,lebowa e kgaritletši kgapana tša mankopo a letšhitele a dikile a rwala tša tlase a iša tletlolo.Di rwale mpedi mahlokalenya bogoši bo nkganneng bo nthotše senyaganyaga sa dira tša melapo. Makoyane se ipale meretlo a gago makhura ke leema ema mmoto wa tšokong. Thupane fulela ga Mapiti Maunatlala o tle o bone Mmaphohla mogatša mokuru a šašankga šešankga sa tlapankgerere la phopa mokhure le dikeletši tlapeng la nkwe,tlapa la thunya thaba di a wa.Thupane a bo Makoyane seya Tlokodiba ka go nekologa. Radihlolo mmotlana hlolo di fedile go šetši mararampana modulathoko ipoloke gare go dula dikokotla.Mmotlana a mogoboya a makhukho hlolo sedula hlenkge seratha le thaba tša tswetla ga Ramapulana moroto mokgeila naga. Radihlolo mmotlana papa o hwile meloko ya nhlanamela bare fero dia lebana nna kgaetšedi a Mmatšatši tlogolo sa hlabina a mogoboya.Se mponeng bobotlana lena kgakgapa tša thaba boreledi.Naka e dutše ga Mmamanyoga šilang wa go tlatša leselo.Makoyane a marumo a Mosebo sephothonkgela koma tša bepe bokgalaka ka lesilaphutiane.Mafasa a radikoti pholo sehlehla le magaga šakeng ke tšwile ga ke tseni ka go gapiwa,badiši ba gapile le dirole.Meetse ke nwa mogobe ka go kgatswa,nokeng go nwa dithole.O re e se ka ya le boroko hlaga e swere e kekela bodikela nna ke lebile bohlabatšatši bowelakalana gaRaphahlelo. Matabogele a dithamaga maisataba a tšelele moriti molala mabotla mogama kgomo tša batho.Matlatlaupe a diala meriri ya bahu re rweli,yo moso matsimela.Masilu a Mehlape e se motho o dula kgorong a fetša batho ka maaka a mahlo.Thebele tša gwe ke mabu. Madula wa bo lebatametša nama mogale sethukhu ga a ke a tloga a dula a maname lesego.O dira ke bogage madimadima baji ba se pelo ga di we.Ge ele go fa o tla go fa mogoga pholo di pannwe khwiting ya nokakgolo mphogodiba.Ke mokokotlela ka tšhoša lekgwareng mmatšhoša kgaetšedi ya Raesibe sogana la ga Makgati.Wa bo Malala ba rego malala o letši kae, ke letši mathuding a merala methepa e kgontše mejako ya bula ke tseni nna tonki ye tšhweu legoleng. Mabeka a ditlou kgopodi ya tlase ya bo molobane ke a latelela.O re tlase a re tletlolo, are ntle a re ntlong. Thwakge serotodi sa mesebe sehlabana nareng ga mmamahlola tsatsanka lesogana nyoga mmoto wa lekilela o lebe kwateng tša tlokodiba ga gabo Mafasa.Lotšha o re mogohloro kopa dibata di gagotše thari ya Kiditi a mangana a Nyaokane a Mehlape, Kiditi a mphatamogobe mapono a ile go fata a boya feela.Ke leoto la bo nteseng ke nabe ke nabe le gare ga methepa ka nabela bakgekolong ke tšhaba go paolloga. Phatudi a bo mathuntšha modialerole mo feng tša gagwe a itirele.Ke mohuhu wa ga maaka a pula mokgobi a dinama,magoro a senang le mohuhu ba a lla ba re re tla mmona kae mokgobi a dinama.O rotogile fateng sa ga Rapitsi a lebile ga Malahlela a Mohlotlwane,Malahlela o setlaketsi, e reng wa lahla lepeka la gago a bona setsiba sa Mohuhu.Moloko sa ntapolane hlogo ke lekate nkateletše ke sa itebetši ka phonyokga ke kgaola motho molala. Wa Makganthele sephuma kgaba pitša e kgabakgaba retheng la mohwiliritšhipi ke loka mohla a lesolo nna thoka sehuntšha nare tolwana,tlou tša ema mantšatšarara.Bare Kgatledi tšea ka tsela di lebe kgopodi ya tlase ga Rasekhuta a tlokokodiba pholo e khuta ka ditshadi. Pholwana anywang le ye le phulo le se tlo di bona la sokhufala. Kgaetšedi a Ponyane mmamogo a mašilu o a tepelela,mohlanka a boyang Bjatladi bja mmamorela a mahlatši boana phoofolo tša meslea.Wa Ngwanamogale ke Kwenadi maduma go tlola leseh;a la go ja makhura o tšeri nke o ba ngwathele ba nakhe bana ba mmapelagabatho.Wa mmafefera a letsoalo o re go fefera o mphe leselo ke fefere bana ba se lale le tlala.Yena wa mokwape la mmanthwale ka seroto la nthwala ka leselo le tla nkgothola. Rasekhuta khutiša gale bja mphaka wa lekgeila naga.Ge o khuta se hune matolo ponya ihlo le tee se etše majakane mapogolwa a sa itebetši ba itebala le mohla Mammeudi a khuduga.Bare ge a khuduga Mmeudi beeletša hlogo dibata di batola bato sebatwa ke Mmanyelane a Mehlape sephadiphadi ke a phadima thokolo e ntsho selao methepa se mputetšeng la tla la tshelwa mputetše ke go hlarolle magalagapa. Ke ba gaMammeudi a Mehlape ba rego Mmeudi ke letšofalahlogo maoto e sa le a mananana. Ke Piti maunatlala molotša kgope ya morula mogolo wa natše. Ba bone ke Khwadiba leeketša tlala le mohla mapono a betha mpa ka lenono, thobothane a bo Maite mmasebapale se bapale ka kobo ya go rekwe e phuthilwe. Makoti a lekilela ka hlanamela matepa go lema solang re je bja mathume mosadi baanaphoka re ja diatla.Moore mma tša mmpeta ditaba tša mmpeta key a le naga ka ba ka fihla molete mohlaela thupa. Ke tshehlomonwana ya legoleng e nthobile moretlo nna monyana wa tlokodiba wa thamadikgolo seja ka go apuwa.Gata ka mošito o rotogele ga mahlanhle a seolwana o lotšhe mmakhudu Phuthabogale Lesetja.Kgankga o šankgele Tsaneng sepatlakgoši se tla mošate ka go seela.O re ga ke sebi ke latša badimo kgaka di tshetshetha tšhemong ya monna Sepadia nna kgaetšedi a Rahlabi. Rahlabi a notong a legohu letšofala hlogong maoto e sale a ma nanana, ke a hlaba nna tšhukudu ya naka le tee go hlaba ga yona ke go phuleletša.Ke hlabile ngwana moroka a pula naka laka la bowa le megudi ya pula.Rahlabi mosadi a moroka a ka se tšie o feeletši tšhiololo tša bepe bokgalaka.Rahlabi a mmakahlaba ka theko tša marumo tšea kgakgangwa o kgakge pono la mpara tjale mohuhu a boye le phenyo e a mo swanela. Mosimu more ma dithitho thitho sa ela le marama tema e wetši motseng wa kgwaname,bore go sa re hlolane. Mmatlala legebegebe motswetši wa go ja thari ya bašomi tlala e bolayile dibodu theepe di hlogile. Kgelemethe mphaka a makgolo wa tšwa segatleng o ja nama,wa se je pitsi o ja thutlwa.Mphaka o mohwibidu mphaka wa go hlabana Tsaneng. Wa bo Ngwanamoja tša lebelo bo re go sa o tshetshethe ka mahubi o tla hwetša ba sa ja.O se tlo hwetša ba go timile bjoko bja hlogo ya šathele kua Tsaneng gaMmaupa Seupa batsaneng.Ke mmakoma moratlatli mosadi wa hufa lebe wa mpekela mohgadikani ke a tloga ka boela ga papa ka upa ka ba poabogadi. Mofuti ke tšwele montsha babe ba mmatsela ke futhile ba mo lelekile mooketsi. Lena mašila ka go tlatlabotša sorang di sa le laletši ga mankgo di koma neng tšhemo di letši methepa e tlatlaruma mekgotheng.Ba mo fošitše ka dirumula le ka dilepe ba ikonya makopo maremo ga ke remeleli tšibula a mohuhu wa ga maaka.Yena o šetši a fetile a kwala gaMmametsi a mašweu.Ga Mmamelodi a tswerere ke a lla, phukubje ya lla moletši la matlala mphalaleng mphalong go phala ke Bopedi. Ke motepele moswana motho wa mmakgatla a Ramaite. Tlogolo tša Makgoba la mmasefara sa molapo sefara go fara lehlaka lebele le fara ka lenono.Ba pulane a kgopa a dingope a boelele e kgope ese tlo re maloba ke kgopile. Matome thata a seepe ke rema gatee feela ka lesa ka tšhaba go rema le more wa badimo.Ke lesitše segataborokgwana se thankgetši wa mankgaola pelo ka tšhaba go bekana le masaiboko a mphanama nna lepe sa magagane ke feeletši tšhiololo tša bepe bokgalaka. Ke rema ke akgiša sefaka nna Manketla Mokgorwane nonyana e tšhweu ke letšoka,e ja o ba gomele mpedi a bo sekgonami se kgoname ke go kgele nkgo e bowa ka maribana.Mothata o mobotse wa go dula ke maeba le dipeulwane.Wa serumula malala a e swa bja re go sa ba gopola mollo. Maneke sekgwele phefo ya mammeudi a mehlape phefo segowa Tlokodiba botšididi bja aparela naga kamoka. Mantši seakumedi ke tlogile molwetši wa lena a fole ke ya le khutlo tša melapo nna mokhufi mokakatledi mmona tša kgole tša kgauswi ke a tsatsampela. Wa bo Nyaokane a bo Tšhuputši a mangaka seja tšie le makotopo yo motsho Madimetša, rema sa makete ngana la mahlako a Rapitsi sepekemiša gadima la manyokenyoke le šitileng banna go phema. Mogwatike a Ponti a dikaka sogana leragela swiswi ntlong molato wa ja ke dikgogo, khuure a phatedi wa bona mokhure o khora le mohla pitša e šutša.Kgatha o kgathe le legoleng o kgathe o lebile leboya o kgathele rathana tša Molepana kgaetšedi a masogana.Nna mosadi nka se nyale motswala ka tswalela thari ya Rahlabi a thaba leolo.Ponti a bo serapelakgadikgolo Molepana ba felesetše sehwibitšane sa gaditsi a nape a nkutu a Mmanyelane a Mehlape,kgaka setshetshetha tsela di ahlame mathaka a ile le naga borwa sefoka-maabane le maloba.Nkgatoge wena segata sa mmatsaka a lenao lenabela phokeng,ga ke a tšhaba ke tšhele ka hlabaka bolotse,ka šia serurubele sa bo sekotwana selo sa mabala a mantšhi se akaletši kgorong tša baanaphoka.Mogwatike a mphakgathi mphakgaila a pholo sefurala swiswi la boroka la theola manyaganyaga a pula ya Mmammeudi a Mehlape gano la monna le tletše sanhloko. Ga bo Lesetša maru a pula, maru a dikgomo le batho.Mmapao lekgalaka la mphapantšhi šima o kgarahle pitša e kgabakgabe ga mmankgo ga di komi di koma ka go hloka mohlaba.O tla re ke a fapantšha kgane ke a rutantšha thebele tše ke tša babedi.Mpoyaboyeng lena bopšhaša-diolela tšhiwana di boning mohlolo.E reng tau ya manoge ya bopa lebapankweng kgomo ya matlole ya ema mantšatšarara ya tšhoša le ke noga e hwile letšibogong. Bokokote seala sa hlolo ba se adimile ba e ya makgopheng go tshelapetše matshelapata ka diphafana bare go bowa ba se bušetša.Bušang le se bušetše maboyong ge le boya tlokodiba seala sa hlolo e se bohlola ke mohlolo wa majeremani matlakabobe mathunya ka go kgeresa,makgeresa ‘olo sa legola matšhaba kgotho sethunthuša dirole seloma ka go kgabutla,pholo ya Mapuru sekgalemela le mohla kgomo di goroga šakeng ga Ratswele ke tšwile ka segoba ke sa ile tswetla.Kgeresang ka mošito lena bana ba Poulo a Mabasa matsoma ka go itebala Kgelemethe-a-Mohuhu a sa nwa meetse a diba sa Rakgwale Malesela a Nkutu a bo Ramahlalerwa se re ge o e ya Tlokodiba wa feta Nkutu a Lestwalo kgomo ga e fete namane ya yona. Seala sa Mehlape ke Bokokote,kotse ya ge ke Kgelemethe,Mmaditsela mokwatami re tla ja molala wa pudi ke Ponyane a morutlomongwe ba fe hloogwana sekgathobo sefalatša kgotlo tša banna. Ponyane mmamogo a mašilu o a tepelela. Mmaphohla a bo Ratšhidi ngwanamorola a bonyabela moupo Mokganyammele mosetla mabu a sibilu.Wa bo Mokunya malebatja mokunya ka fase ke sa go tsebeng ke go tsebišitše ke morena phatedi phati ya dira tša molapong.Ga lejaajaa la lla mogošane naa bana ba fetšwa ke eng ka mo molapong.Ba fetšwa ka tsaka ya marema a bo Ramohlabaletša.Nke ase ke a re a rema,a rema le mosadi wa mokgekolo.A rema le Mmaphohla a lekubu bana ba šala ba hloka mohlaletši.Ke pholo ya lefatantšhi e fatantšhitše bo kwetepe le bohlegele.Bo Mapitle le bo Mmphelatala ba tla wa ka mogobo goba ba tla hwa lehu la basadi.Ka magoro go ye marotselele. Mahlane la mmago dikwa go dikwa e se go rekelela.Se re go dikwa wa iphahlela sediko ga se na maatla,maatla ke thebele tša Matlatlaupe a diala,hlasana ya mollo magola ka go puputletša, ba rego mollo swara legonyana bapedi ba sware lefehlo,tša Mmaserebane o matepe monyanana a tlokodiba ke a tepa ka tepelela tša mma di fetša seatla kgaetšedi di se gona. Nka lapa molapo wa dibodu meetse ke kgela ke mang-rokolo se segolo sa thaba molokobje.Nkgakgamotše ga ke lome ke a lomega kgaetšedi a sekogopšana selalatšhidi. Mmaserebane sekgantšha matepe se a tepelela sa re sebanebane o a ikgantšha papa Kiditi a mangana a tlile wa tlogela pitša di kgakgatha wa kitimela molapong, meetse a pšhele molapong pere tša makgowa di hwile ka lenyora. Ba kgele ka mannyora khwiting ya nokakgolo molokobje. Mmaphai morokolo modutla maswi kgomo ya maswi a mantšhi.E tšwile ka sefe sefate phaswana,e tšwele ka sa hlapabaloi go leba makekeng ga bo ngwanabo Mphiši.Se bone nkokgolo go se dupelele mohla a kotsi.Ka re ke a tshela hlabi tša etlana mmele ka moka.Hei lena ba ga Mammeudi a tšhidi a marumo le mphetlelang ke šetši ke hwile madi a eletši metlantšhong ngwanabo Mphishi a marulatšhipi Mphishi a dira tša mašilu a molapong. Mmatema setiakoma legoleng makubu a fihla ka go tala.Talang le se itebale le gadime morago tšhoša ya lekgeilanaga e kgeila le ge e kubile.Ya kgeila e kgeilela le mafšega maema ka dinanantlhana Moupong ga mokuru. Talang le se itebale la etša majakane mapogolwa ba sa itebetši, ba itebala le mohla mammeudi a khuduga. Nkeketeng ka matswele le ka matsogo masogana la ntesa ke tla itefeletša ke Makhukho a bepe makobila makhukho a noka e kgolo lepelle la mmamogodi setlakalana se wa temong, bare sa tema ke go boelela Nkabe Lepelle le psha ra topa ditšhila.Ke Mohlapa tšibugong monyana a šago legolo. Mmapula mphoroku kgeke matswele a dinhla motlolela leeto, fola o hlonametši kgadi ya Mehlape mabele a sekgowa ga a na dihloka ,dihloka ke marapo wena wa letlapankgerere kgadi ya Mmeudi. Mpepe a bo serapela ditšhaba nna mosadi a sebodu e se rapeli.Ke rapetši Mantši seakumedi a re go tloga molwetši a šala a hladimogelwa nna kodinkopje ya kgang maphereke. Ntila mapatane la matsikinyane a notong setima ka thekgo mošate ga ke tseni ka go eta pele, bogošing re tsena ka go diadia, noko sethukhunya ka go iketla.Gogola lemeku kgwara ke ntshetshere tšea ba yo iponela Moletjie le llile lepatata marobeng phala tša lla mooketsi maroba bolaya re je nama.E jang lena matlapankgerere a mphiri a phashe a thaba mogodumo mma o jele ke bjelele,phihlo ya re tlala dimpa.Ke tlare ke tshepileng mma a hwile ka bona le la mohlagare nna thaka a mosebo a Mmatšatši-a-Makoyane a gabo Raditlholo Mmotlana. Mmamaila Mologadi mologaleselo bangwe ba loga magogo, roto sa leotša sefiwa phorokgohlo ka iša mawetsi gae ke tšhaba ditshele nna mologadi wa makubu le matebele matšia-le-nokakgolo kgaetšedi a Makoyane.Madiba a bo kubu ke gae re tsena ka go lotšha dulang fase molepo,maetiša marega ke todi ya semana sa thaba-boreledi borebe re šila re hladiile.Ba boyang motlogong ra GaRaphahlela borebe re ana dikala dikala di ana ke beng bo MmaMasilu a Raphahlela. Hlole moregolewa go lewa ke bakegekolo ditlatla di ja moselahlolo bojagajaga setšwelalehlabula ipate ka moselaphala.Go ja o ja go phala bommaphuti a mabala batsumi ba bopedi ga Makgoba. Monene moneneketša go šila go tlatša leselo sebalangwaga ka menwana matšatši ga a felele go felela tšhilo le lwala.Go tsena ke tsena dintlo kamoka ke šia feela ya motswetši wa maabane le maloba. Mmatšitši seloutšane sa methepa ngwana Mafa a molapateni a masilo thoto nka wa ka phumega hloka baoledi, sa kgabo a mantšhekgeng ga a ke a feta batho ase a iša letsogo. Tudu mmalekgasola moloko wa mampja madula a ferile seseka. Thedi nhlabe kgorong kgoro di loma mašolopudi a sekgopetšane. Wena Senakangwedi mpontšhe tsela setšhoša matlekere tshwehlana e rathaganya kgogamašego a rantsha ntshana a kgaditsi. E re kitikiti o ba hlakodiše bana ba ngwanamoja a Rahlabi a Maneke a Rakgwale Malesela. Kgakgamphuthu topa ka hloko tšididi la Ntila Matepane bana hlwayang tsebe kgoroto tšibogong la kgaditsi ke matšeafela a Segotšane. Ke baanaphoka ba mmapelo ga di šoro sebuna ka lekoko la mantšhagare ga re timane pelo seela le marumong marumo ga re loutši re no thukhunya feela. Baga Mmapitša di a šutša bare Tudu nhlatlole re je bja mosetlo mokayo o re silikiša diretlo, ga mmapitša di a thekgwa o re go thekga o thekge le pitša ya bolotse. Ge nkabe bolotse bo swariša seokelela,nkabe se ile sa swara mammeudi a tšhidi a marumo. Wena Mammeudi a tšhidi a marumo,Mamabolo are o thukhu.O reng wa re go beula wa gana go beula bahlolo le bahlologadi wa re ba jele balekani ba bona.
****


text:
Ke lesogana le letelele
La go ya madibeng la boa le swere kgwale.
Bangwe ba re ke nna tsatsanka
Sogana la mmala wo mo sehlana.
La go apara sutu ka lenago
Molala wa thekga hlogo ya go ikgetha.
Aowa! Ga ke lethikithi nna
Legapu la go se butšwe ka letšatši.
Ka gare le rwele tša go se direge
Naka tša bo mogolle thutlwa.
A ke eme ka dinanantlhane
Ke kga ke beletša ganong.
Leleme la ka le be le raragane
Wa hloka tsebe tša tonki
Mo o tla ngwalago tlabego gona.
O goeletše ga tee ka ditemo
Ke fetetše pele nna ngwana batho.
Ka go swanelwa gona o a tseba
Gape ke kgotla-o-mone.
Ga ke kganye ke a tepelela.
Ga ke ili koma ke yešo
Eupša ke šitwa ke go e binela.
Fela kiba le mokibelo tšona ke a di bina.
Nkgapele pudi tšeo moratho
Re game kgotelele re je lebese.
Mphenya tšhego go ya go ile.
Le ka gešo ba a tseba
Gore ga ke tšheke bjalo ka poo.
Ke tletše ka hlompho le boikokobetšo.
BoLegohu le boMoše le bona ba bjalo.
Ke ra bana bešo bao ke ba ratago
Bao ke ntšhanago le bona sa inong
Ba itšhupa gore ke bo buti ba mmakgonthe.
Kwano le lerato ke selepe se kgalemela go se ratane.


text:
Phaka Ya Mapungubwe Ya bosetšhaba e buletše setšhaba dikgoro tša yona ka ngwaga wa 2004. Ke lefelo le le botse; e fa dikgopotšo, e tletše ka dimakatšo.
Ke hweditše gore ke lefelo la lethabo le tlhohleletšo. Moeng wo monngwe wa mokgalabje wa go tšwa Thohoyandou o mpoditše gore motho yo mongwe le yo mongwe yo a tlago go Mapungubwe o inyakekla lefelo le gobona. O tloga a nepagetše.
Phala ya bosetšhaba ya Mapungubwe ke dikhilometara tše 53 go leboa la Johannesburg (480 kms go tšwa Pretoria). Ga ya swanela go ba diiri tše tlhano goba tše tshela go fihla moo, go eya ka sephethephethe. Tsela ke e letelele gannyane ya mafelelong a beke, eupša matsapa a swanetše.
Go tšwa Johannesburg, tšea N1 go ya Polokwane/Pietersburg. Otlela go ya fase toropong e be o arogela go R521 go ya Dendron. Ka morago ga Dendron (gape e bitšwa Mogwadi), o tšwele pele go R521 go ya Vivo. O tla bona lekopo le thwii la thaba ya Soutpansberg le ya godimo ga sethokgwa se se phaphathi, gomme o tla fetiša mo thoko ya yona ya Bodikelong.
Ka morago ga go tla ga Vivo, go tsoma ga Mecca ya Alldays. Tsela e dira dilo nnyana tša leota la mpša (le legolo-le le nnyane) ge o tšwela pele ka R521 go leba Pontdrift. Dikhilometara tše 11 pele ga mollewaneg wa Pontdrift, o tla bona dika tša Mapungubwe. Arogela go le legolo go R572 e be o tšwela pele go 23 ks mo kgorong ye golo.
O ka fihlelela Mapungubwe gape go tšwa ka Musina. Go latela tsela ye, o tšwele pele ka N1, ka Polokwane/Pietersburg le ka Makhado/Louis Trichardt go ya Mussina/Messina. Mo Mussina, o arogele go le lennyane go R521 e be o otlela ks tše ka bago 60 go ya kgorong ye golo. Ka ditsela tša go iša go a ya moo polaseng di bopilwe ka kgorwana Sefoka sa Mapungubwe le maemong a mabotse.
Ela hloko gore Polokwane ke toropo ye kgolo ya mafelelo o tla e bonago, ka fao o swanetše go akanya ka se sengwe le se sengwe seo o se hlokago. Mapungubwe ke lefelo la go itirela. Ditoropo tša Dendron, Vivo le Alldays di na le diteišene tša petrole le mabenkele a go rekiša a mmalwa, eupša ga go na dilo tše ntši.
Gopola go tlatša mo Alldays ka ge, ga go na diteišene tša petrole magareng ga Alldays le Mapungubwe. Ka nako ye, ga go na petrole ye hwetšagalago mo Mapungubwe. Setešeng sa petrole se sengwe fela so mo Dongola Ranch, e 30ks go tšwa mo kgorwanye kgolo mo tseleng ya go ya Musina.
Mapungubwe ke lefelo le le omilego nageng, gomme pula e na fela go lekana 350-400 mm, gantši e na ka dikgwedi tša selemo. Bjalo ka ge e boletšwego ka godimo, selete se ke sa komelelo. Selemo se fiša kudu, go fihla dikgato tša sentikreiti tše 45. Marega a borutho, eupša bošego go na le phefo nnyana. Ke kgopolo ye botse go tla le diaparo tše borutho ge tlile go ba fao bošego.
Mapungubwe ke lefelo la go tsebega ka malaria, ka fao go o sepele le kokwanatlhoko go igašetša. Menang ya go ba le malaria e ka fase go feta Kruger, le ge go le bjalo, ga go na melato ye begilego gonabjale. Kgetho ya go tšea dihlare tša malaria e tšwa go wena. Ikgokaganya le ngaka, ge go hlokagala.Translated by Lebogang Sewela


text:
21Morongwa wa Morena o kile a tloga Gilgale a ya Bokime gomme a re go Baisraele: “Ke le ntšhitše Egepeta ka le tliša nageng ye ke e enetšego borakgolokhukhu ba lena, ka re: ‘Nka se tsoge ke fedišitše kgwerano ya ka le lena, 2
Doit. 7:2-5
fela le lena le se ke la dira kgwerano le batho ba ba dulago mo nageng ye. Le phušole dialetare tša bona.’ Eupša ga se la dira se ke le boditšego sona. Le diretšeng? 3Ka lebaka leo, bjale ke le botša gore nka se leleke batho ba ge le le gare le tsena. E tla ba manaba2:3 Diphetolelo tše dingwe tša kgale di re “manaba” Seheberu se re “mahlakore”. a lena, mme le tla goketšwa ke ge ba khunamela medimo ya bona.” 4Ge morongwa a fetša go realo, setšhaba sa Israele ka moka sa thoma go hlaboša mantšu sa lla, 5mme ke ka moo felo fao go bitšwago Bokime.2:5 “Bokime” Leina le ka Seheberu le ra go re “bao ba llago”. Ba ile ba direla Morena dihlabelo fao.
6Joshua o ile a laelana le Baisraele, mme yo mongwe le yo mongwe a boela karolong ya gagwe ya naga a dula go yona. 7Ge Joshua a be a sa phela, setšhaba sa Israele se be se direla Morena, mme le ka morago ga lehu la gagwe ba ile ba tšwela pele le go mo direla ge bagolo bale ba bonego dilo ka moka tše kgolo tše Morena a di diretšego Baisraele ba sa phela. 8Mohlanka wa Morena, Joshua, morwa wa Nunu, o ile a hlokafala a na le mengwaga ye lekgolo le lesome. 9
A bolokwa karolong ya gagwe ya naga kua Timnate-Herese, nageng ya dithaba ya Efraime, ka leboa la thaba ya Gaashe. 10Moloko woo ka moka le wona o ile wa hwa, gomme moloko wo o o latelago wa lebala Morena le seo a se diretšego Baisraele.
11Gomme setšhaba sa Israele sa dira sebe pele ga Morena, sa thoma go direla boBaale. 12Ba furalela Morena, Modimo wa borakgolokhukhu ba bona, yo a ba ntšhitšego Egepeta, mme ba thoma go khunamela medimo ye mengwe, medimo ya ditšhaba tšeo di bego di bapile le bona. Ba e obamela mme ba rumola Morena. 13Ba furalela Morena mme ba direla boBaale le boAstarte. 14Ka gona Morena a ba tukela bogale, mme a ba gafela diatleng tša bahlakodi bao ba ilego ba ba tšeela dithoto tša bona. A lesa manaba ao a bapilego le bona a ba fenya, mme ba se sa kgona go itšhireletša. 15Ka nako ye nngwe le ye nngwe ge ba eya ntweng, Morena o be a ba hlanamela, bjalo ka ge a be a ile a ena. Ba ile ba ba matshwenyegong a magolo.
16Ka gona Morena a ba fa baetapele ba go ba phološa go bahlakodi ba bona. 17Eupša baetapele bao ba ba hlokomologa. Baisraele ba se botegele Morena, eupša ba obamela medimo ye mengwe. Botatagobona bona ba be ba phetha ditaelo tša Morena, fela moloko wo wona wa phakiša wa lesa go di phetha. 18Nako ye nngwe le ye nngwe ge Morena a ba fa moetapele, o be a mo thuša mme a phološa setšhaba manabeng a sona ge yena moetapele yoo a sa phela. Morena o be a ba šokela ka gobane ba be ba tsetla ge manaba a bona a ba tshwenya a ba gateletše. 19Eupša ge moetapele yoo a ehwa, batho ba be ba boela ditseleng tša bona tša kgale mme ba itshwara gampe go feta botatagobona. Ba be ba obamela medimo ye mengwe ba e direla, mme ba ngangabala ba itshepelela ka ditsela tša bona tše mpe. 20Morena o be a tukela Baisraele bogale gomme a re: “Setšhaba se se lahlile kgwerano ye ke laetšego borakgolokhukhu ba bona gore ba e botegele. Ka gobane ga se ba ntheeletša, 21nka se sa leleka le se tee sa ditšhaba tše di bego di sa le mo nageng ge Joshua a ehwa. 22Ke tla ba leka ka ditšhaba tše, gore ke bone ge eba ba tla sepela ka ditsela tša ka bjalo ka borakgolokhukhu ba bona.” 23Ka gona Morena a lesa ditšhaba tšeo tša dula moo nageng. A se ke a ba gafela diatleng tša Joshua, goba a ba leleka ka pela ka morago ga lehu la gagwe.


text:
Crowned Cormorant
Cormorant ya Korone
Leina
Cormorant ya Korone
Lapa
Phalacrocoracidae
Leina Selatini
Phalacrocorax coronatus
Botelele
Disentimetara tše 54
Mafelo a bodulo
Mabopo a lewatle la matlapa le lebopo la dihlakahlaka, meets a letšwai.
Seswantšho sa tše nnyane
Tše nnyane di tsothwa
Tlhalošo ya tše kgolo
Sebopego sa ya Cormorant ya Reed ya meetseng e bonwa ka kakaretšo e le boso ka tebelelego, e na moriri wa leruri ngwaga kamoka le mosela o mo kopana.
Maemo
Ka modudi wa tlwaelo.
Phatlalatšo
E hwetšwa lebopong la lewatle go tšwa ka Phato go ya Moranang ka palo ye kgoparara eupša tša bo tee di hwetšwa ngwaga kamoka. Ga e hwetšwe ka gare ga naga.


text:
6
231Ge o eja le mmuši o ele hloko tše di lego pele ga gago.23:1 “tše di lego pele ga gago” goba “yo a lego pele ga gago” 2O itshware ge o itseba o na le bojelo. 3O se dume dijo tše bose tše a go soletšego tšona; a ka no ba a go theile.
7
4O be yo bohlale – o se itapišetše lehumo. 5E ka re o sa ikweša lona la go tšwa ka diatleng, mo nkego le metše diphego, la fofela leratadimeng boka ntšhu.
8
6O se je dijo tša ngame; o se dume dijo tše bose tše a go soletšego tšona, 7gobane o dula a bala tshenyegelo ya gagwe go tšona; o bjalo. Le ge a re: “A re je! A re nwe!” ka pelong ga a realo. 8O tla hlatša le nthathana ye o e llego, gomme mantšu a gago a tebogo a tla be a lobile.
9
9O se bolele le setlaela taba tše thata, gobane se ka se di kwešiše.
10
10O se šuthiše mollwane wa gago wa bogologolo, goba wa selela ka tšhemong ya tšhuana. 11Gape Mošireletši wa bona ke yo maatla, gomme tabeng ye ya bona ba tla bolelelwa ke yena.
11
12Tše o di rutwago o di ele hloko, o hlwaele yo a go rutago tsebo tsebe.
12
13O se dikadike go kgala ngwana; thupa e ka se mmolaye, 14e tla mo hlakodiša gore a se ye bodulabahu.
13
15Ngwanaka, ge o ka ba yo bohlale nka thaba kudu. 16Ke tla hlalala ge o bolela tše di lokilego.
14
17O se ke wa duma badiradibe; wena o dule o boifa Morena. 18Ge go ka ba bjalo, gona bokamoso bja gago bo tla kgahliša, le kholofelo ya gago e ka se be ya lefeela.
15
19O theeletše, ngwanaka, o be yo bohlale, o sepele tseleng ye e lokilego. 20O se tlwaelane le ditagwa goba dijagobe. 21Ditagwa le dijagobe di tla diila; raboroko o tla apara maratha.
16
22O theetše tatago yo a go tswetšego, le mmago ge a tšofetše o se mo nyatše. 23O ikhweletše therešo le bohlale le thuto le kwešišo, mme o se ke wa di lahla. 24Tatagongwana wa go loka o hlalala gagolo, motswadi wa ngwana yo bohlale o a mo thabela. 25Le wena tatago le mmago a ba go thabele, mmago yo a go belegego a hlalale.
17
26O ntheetše gabotse, ngwanaka, o kgahlwe ke mokgwa wo ke phelago ka wona. 27Segwebakathobalo ke molete wa go iša, seotswa ke mokoti wo o pitlaganego. 28Basadi bao ba lalela batho bjalo ka mohlakodi, ba febiša banna ba bantši.
18
29Yo madimabe ke mang? Selewakeletswalo ke mang? Setagwa sa dintwa ke mang? Mmalabadi ke mang? Dintho tša maitirelo ke tša mang? Yo mahlomahubedu ke mang?
30Ke ba go lala ba galampela mabjala, ba go hlwa ba ekwa tatso ya metswako ya madila. 31O se gokwe ke bohwibidu bja beine ge e tsetsema ka senwelong, le ge e theogela gamonate. 32Ka morago o ikwa nke o lomilwe ke noga ya mpholo, nke o tshwetšwe ke petla ka bohloko. 33O bona dilo di šele tše di sego gona; monagano wa gago le polelo ya gago di a hlakahlakana. 34O ikwa nke o ka gare ga lewatle, nke o patlame godimo ga dithapo tša leselawatle. 35O re: “Ke swanetše go ba ke itiilwe ka se gobatšwe. Ke swanetše go ba ke papatlilwe ke sa kwe. Ke tla tsoga neng ka yo tšea se setee?”


text: Ke batho ba Kubyana la MmaMokgadi mphata sediba a tloga meetse a sala a kgelelwa. Ke ba Mma legong la Mokoto leo le tukang ka mohla wa pula ka mohla wa phefo la tima. Ke batho ba kgomo thupula rena rea tloga motseng rea maeto re txhaba maxego. Ke ba namana e gare go ino le e lebala. Ke batho ba o rata go ja ba letxe. Ke ba kobo rea hlanola ra apara re txhaba boya go senyega. Ge ele bothakga a rea ipha re filwe ke badimo. Genke bothakga bo hlaaletxwa re hlaaletxe maxaedi. Lesane rena dikgwari re hote maxaedi a none. Le o Dipelebele le o Sefuri sa molwantwa, o Mokadikwa monna a apane semoxo komeng. Agee morwa MmaMokadi bare tlala e wele, morwa MmaMokgadi nka seke ka tlotlwa ke baditxana ke tlotlwa ke badisi. Ke batho babo seriki sa molwela bare motho a tloga o tlogile ana maboedi morago.ke batho babo Dipelebele bare kgapa e tsene gare ga dinku txa makgowa gona e tla tswala diphala a re tsebe. Ke batho babo Phuti ao tsere morwa MmaMokgadi wabo tsereke hlokodutxi. Ke batho babo Phaka a Kubyana a thakisi wa mokgopha. Hooooaaa Diphala txa mona marula diyaya.


text:
Mokgatlo wa Maleme a Afrika a Borwa bja Afrika (ALASA) o hlamilwe ka ngwaga wa 1979 e le mokgatlo wa go se be le kgethollo ebile wa go se šomele letseno ka khonferentsheng yeo e bego e swerwe ke ba Kgoro ya Maleme a Afrika ya Yunibesithi ya Afrika Borwa (UNISA).
Mabapi le
Gae
ALASA e na le maikemišetšomagolo a mabedi:
1. go tšweletša pele tšhomišano gareng ga bafatišiši, baithuti le barutiši ba maleme le dingwalo tša Afrika, mmogo le
2.go thuša ka tšweletšopele ya diphatišišo, tlhabollo ya maleme le kgokagano yeo e šomago ka go phethagala ya polelo ya molomo le ya go ngwalwa ka setšhabeng sa malementši; go fa mohlala, ka mererong ya go amana le peakanyo le dipholisi tša polelo, dipholisi tša thuto, gape le kgokagano le mekgatlo ye mengwe yeo e nago le dikgahlego tša go swana le tša yona.
Tsebišo ya ALASA ya 29 Mopitlo 2020: Tšhutišo ya Khonferentshe ya Nakwana ya Mokgatlo wa Maleme a Afrika, a Borwa bja Afrika (ALASA) go ya go 2021
ALASA
GO KHANSELWA GA KHONFERENTSHE YA SELETE SA KAPA BOHLABELA YA ALASA
Go latela kiletšo ya dikgobokano tša batho ba go feta 100 yeo e tsebišitšwego ke Mopresidente wa naga, le tsebišo yeo e nago le dintlha ka botlalo go tšwa Yunibesithing mabapi le go šutišwa ga dikhonferentshe tša ka gare le ka ntle ga Yunibesithi, re kgopela tshwarelo ka ge re tlamega go khantshela khonferentse ya rena ya selete.
Re leboga maitapišo a lena a go beakanya le go re romela dikakaretšo tša lena.
Tšenale ya Afrika Borwa ya Maleme a Afrika e phatlalatšwa ka tšhomišano le ALASA.
Latela linki ya weposaete ya NISC go hwetša kgatišo ye mpsha.


text:
Sereto sa Katane** Kgosi Mmusa Morafe le baloi sehlapa nokeng, Motho wa go phatsima marete motshegare le bosigo – Go phatsima ga rena ke go imisa mosadi a re tsalele Kgosi. Katane ga a rete Motshegare bana ba le teng, sereto re se reta bosigo ba isitse marapo go beng.
Sereto sa Bakwena ba ha Khoabane Mokoena oa ma-Ntai’a Mokheseng! Oa ma-Marabe sekotoana Oa ma-nohana ea loma, Ramoeletsi, E n’e sa itaola ho loma,Ba e hatile mohatla e phomotse (letse). Khoabane ka mahlong ho lebululu, E ka sekome.Ke lebeoana labo Kali, Mor’a Tšolo, Leila-ho-ngoatheloa-ngoath... qhubeka ufunde »
Sereto sa ga Kubyana Ke Batho ba Kubyana la MmaMokgadi mphata sediba a tloga meetse a sala a kgelelwa. Ke ba Mma legong la Mokoto leo le tukang ka mohla wa pula ka mohla wa phefo la tima. Ke batho ba kgomo thupula rena rea tloga motseng rea maeto re txhaba maxego. Ke ba namana e gare go ino le e leb... qhubeka ufunde »
Sereto saBabirwa ba ga Kobe Ke Babirwa ba Mmantotole Ke Balatola mphale Ba gana pudi eja mongangane. Ba Batswago ngwala la Mmankgotsa Bare Mohau Bare Tlala Bare Kgolo ke di pedi Bare tshitshidi Bare Maphena O se bone mmirwa ale tee, Babirwa ba tletse lehwiliri Ba bahlagang sebato sa bo RaBotsumi Seo... qhubeka ufunde »
Sereto sa ga Kgapola* Re bana ba poo Masemola Bana ba nong e kgolo Tau ya Tswako Bare nong e gana go fofa phofa dia gana Re Batswako ba tšwa Mphanama, Rebatjwa Tswakong Kua Seokodibeng se se meriti mebedi, Mong wa maloba. Re bana ba Mosadi yo moso Kgaladi Re Maifaudu maila go fenywa Ma gana bohulwa... qhubeka ufunde »
Sereto sa Kgoete (Banareng) Ke Banareng ba Kgoete Bao ba Bowago Makhutjwe ga Sekororo sella gotla Gomme Makhutjwe baisha moano. Ke Batho bao Bowago kua Lephatji la mmaseleke se kobong barego sebone ke Mokwena ge ele mosena kgomo o hwile a se duma. Nna re baroka Re bana ba ga Kgolo marole a`matlou le... qhubeka ufunde »
Sereto sa Balobedu ba ga Kgasago* Ke Rena baga kgasago ya Mmamodisa a dikgomo E se rekwe go rekwa moleti a thaga Wa seya le pitsa masemong Re ba Mmanoga a ralala bodibeng mogoga wa noga wa sala kgakala… Re Balobedu ba loba ngope Balobedu babo Mogale re boa phokole setloumaneng sa moxaba a loko... qhubeka ufunde »
Sereto sa Khunwane Ke Mokwena wa modimo sana wa nonyana Nonyana etswa maswi lebese e se kgomo. Ke Mokwena Matebele mantsho magadima ntweng ga go jewa ga ba gadimane. Ke lekobokobo le le kwa mokwane Le ntseng le re kokobokobo le mfeyane ya dilepe ya wa ekete go bolawa noga e ntsho ya bo rakgetlheu ya... qhubeka ufunde »
Re batho baga Kgetedi ‘A marekareka a dithoro molata mogoroga pele magoshi a shala morago. Re batho ba bowago Sellane sa raMohlala Morudi, Re bowa mokutu motlala maodi Kwa kgathe ga noka di a ela kwa barego meetse a pula ga a tlale go tlala Mathothobela Molapo.
Sereto sa Matebele a Kekana Re Matebele Makwankwana Ba hloka Kgomo ba ja motho MaNdrebele makgowa ba dla lebese nge mforoko Nge Mandrebele aga Somaele a mala Ngoba ledrebele la somaela mala la fa Matebele barata nama kudu kudu ba ga Kekana MaNdrebele a gha Mokopane Kekana tlou letebele, Ge nkane ... qhubeka ufunde »
Akuvumelekile ke lokho!


text:
Ntlhalosetše ka Bitcoin eke ke na le mengwaga ye mehlano
Mongwadi ke Nik Custodio 2013/12/12open in new window
Ge e le gore ga se o kwešiše gore bitcoin ke eng...
Ga re re dutše mo pankeng ko phakeng. Ke letšatši le lebotse kudu.
Ke na le apolo ye tee. Ke go fa yona.
Gonabjale o na le apolo ye tee gomme nna ga ka šala ka selo.
Seo se be se le bonolo, ga go bjalo?
Ga re lebelele ka šedi gore go diragetše eng:
Apolo ya ka e beilwe ka sebele letsogong la gago.
Gomme o a tseba gore seo diragetše. Ke be ke le gona. Le wena o be o gona. O e swere.
Re be re sa hloke motho wa boraro gore a re thuše ka khudugo ye. Ga se ra hloka Malome Tommy (yoo e lego moahlodi wa go tuma) gore a dule le rena mo pankeng le gore a kgone go netefatša gore apolo yela e tlogile mo go nna gomme ya išwa go wena.
Apolo ye ke ya gago! Ga ke kgone go go fa apolo ye nngwe ka gobane ga ke sana tše dingwe. Ga ke sa e laola. Apolo ye e tšwile ka tlase ga taolo ya ka. Gonabjale ke wena o nago le taolo godimo ga apolo yeo. O ka efa mogwera ya gago ge o nyaka, ebile mogwera wa gago a ka efa mogwera wa gagwe yo mongwe. Bjalo le bjalo.
Bjale ke ka mokgwa woo go rekiša ka sebele go lego ka gona. Ke nagana gore go dio swana, ge eba ke go fa panana, puku goba ga re re kotara ya dolara goba tšhelete ya pampiri ya go lekana le dolara (dollar bill)…
Eupša ke iketa pele.
Ga re boele go diapolo!
Gonabjale ga re re, ke na le apolo ye tee ya titšithale (digital). A še, ke tlile go go fa apolo ya ka ya titšithale.
Agaa! Gonabjale e thoma go tsefa.
O tseba bjang gore apolo ya titšithale yeo e bego e le ya ka, e setše e le ya gago, ya gago o le nnoši? E naganišiše gabotse.
E hlakahlakane le go feta, ga go bjalo? O tseba bjang gore ga se ka romela apolo yela go Malome Tommy bjalo ka setlemaganywa sa imeile pele? Goba mogwera wa gago Joe? Goba mogwera wa ka Lisa?
Mohlomongwe ke dirile dikhophi tša apolo yeo ya titšithale go khomphuthara ya ka. Mohlomongwe ke e beile ithaneteng gomme batho ba ba milione ba setše ba e taoneloutile.
Ka ge o bona, go rekiša ka titšithale ke bothatanyana. Go romela diapolo tša titšithale ga go swane le go romela diapolo tša nnete.
Boramahlale ba go ba le mabjoko a dikhomphuthara ba file bothata bjo leina: bo bitšwa gore ke bothata bja tirišopedi (double-spending problem). Eupša o se swenyege ka se. Seo o hlokago go se tseba ke gore, ke lebakanyana e ba kopantšhitše hlogo le bona ebile ga se ba kgona go e rarabolla.
Go fihla gonabjale.
Eupša ga re leke go hwetša tharollo ya rena.
Pukwana ya diakhaonto tša ditšhelete (Ledgers)
Mohlomongwe diapolo tše tša titšithale di hloka gore di beiwe leihlo ka gare ga pukwana ya diakhaonto tša ditšhelete. E dio ba pukwana ya go go botša gore thekišetšano (transactions) ka moka di beilwe leihlo – pukwana ya tšhupaletlotlo (an accounting book).
Pukwana ye ya diakhaonto tša ditšhelete, ka ge e le ya titšhithale, e hloka go phela lefaseng la yona gomme go be le motho yo a e hlokometšego.
Ga re re, bjalo ka World of Warcraft. Blizzard, baisa bao ba thomilego papadi ya inthanete, ba na le “pukwana ya diakhaonto ya ditšhelete ya titšhithale” ya marumo a go tuka mollo ao a sa hwetšagalego bonolo ao a lego gona mo lenaneong la bona. Bjale, seo se a kgahliša, batho ba go swana le bona ba ka kgona go bea diapolo tša rena tša titšithale leihlo. Agaa – re e rarabolotše!
Mathata
Eupša go na le bothatanyana:
Go tla direga eng ge moisa yo mongwe wa Blizzard a ka dira dithekišetšano tše dingwe tše dintšhi? A ka dio oketša diapolo tša titšithale tše pedi fela go tša gagwe nako efe goba efe ge a nyaka!
Ga go swane le nako yela re be re dutše ko pankeng letšatši lela. Ka nako yela e be e le nna le wena fela. Go šomiša Blizzard go dio swana le go lokela Malome Tommy (e lego motho wa boraro) kantle ga go ya kgorotsheko (ke go boditše gore ke moahlodi wa go tuma?) gore a thuše ka dithekišetšano tša rena ka moka tša panka ya ko phakeng. Nka go fa bjang apolo ya ka ya titšithale, go swana le, o a tseba – ka tsela yeo e tlwaelegilego?
E ka ba e gona tsela efe goba efe ya go ekiša panka ya phakeng, e dio ba nna-le-wena, thekišetšano ya setitšithale? Go bontšha go le boima...
Tharollo
Go ka direga eng ge re ka fa pukwana ye – go batho ka moka? Go na le gore pukwana ya thekišetšano e dule go khomphuthara ya Blizzard, e dule ka gare ga dikhomphuthara tša batho ka moka. Dithekišetšano ka moka tšeo diragetšego, ka di nako tše ka moka, tša diapolo tša titšithale di tlile go gatišwa go yona.
O ka se e hlalefetše. Nka se kgone go go romela diapolo tša titšithale tšeo ke se nago tšona, ka gobane seo se ka se sepedišane gabotse le batho ka moka mo lenaneong. E tlile go ba lenaneo le le boima gore o le hlalefetše. Kudukudu ge e ka gola.
Godimo ga moo ga e laole ke motho yo motee, ke ka fao ke tsebago gore ga go yo a ka tšeago sephetho sa go ipha diapolo tša titšithale tše dintšhi. Melao ya lenaneo e be e setše e hlalositšwe ge go thongwa. Ebile khoutu le melao ke methopo wa lenaneo leo le buletšwego motho mang le mang (open source). E beetšwe gore gore batho ba ba bohlale ba ka kgatha tema go yona, boloka, šireletša, matlafatša, le go e hlokomela.
Le wena o ka tšea karolo go dikgokagano tše gomme wa mpšhafatša pukwana ya diakhanto tša ditšhelete go netefatša gore dilo ka moka di sepela gabotse. Ka go ikgafa gago, o ka hwetša diapolo tša titšithale tše 25 bjalo ka moputso. Ge re ya nneteng, ye ke yona fela tsela ya go okotša diapolo tša titšithale mo lenaneong.
Ke e nolofaditše gannyane
… eupša lenaneo lela ke le hlalošitšego le gona. Le bitšwa lenaneotshepedišwa la Bitcoin. Gomme diapolo tša titšithale ke “dibitcoin” ka gare ga lenaneo. Ke tša maemo a godimo!
Bjale ge, o bone gore go diragetše eng? Pukwana ya diakhanto tša ditšhelete ya mang le mang e dumelela gore o dire eng?
O sa gopola gore se ke mothopo wa lenaneo leo le buletšwego motho mang le mang (open source)? Palomoka ya diapolo e hlalošitšwe ka gare ga pukwana ya diakhanto tša ditšhelete tša setšhaba mo mathomong. Ke a tseba gore palomoka ya nnete e gona. Ka gare ga lenaneo, ke a tseba gore di lekaneditšwe (ga di hwetšagale).
Ge ke rekišetšana ke a tseba gonabjale gore apolo ya titšithale e tšwile semmušo ka gare ga dithoto tša ka gomme setše e le ya gago. Ke be ke sa kgone go realo ka dilo tša titšithale. E tlile go mpšhafatšwa le go netefatšwa ke pukwana ya diakhanto tša ditšhelete ya setšhaba.
Ka gobane ke pukwana ya diakhanto tša ditšhelete ya setšhaba, ke be ke sa hloke Malome Tommy (motho wa boraro) go netefatša gore ga ke le hlalefetše, goba ka iterela dikhophi tše dingwe, goba go romela diapolo gabedi, goba gararo…
Ka gare ga lenaneo, dithekišetšano tša apolo ya titšithale e swana le thekišetšano ya nnete. Gonabjale go dio swana le ge o bona apolo ya nnete e tloga letsogong la ka gomme e tsena ka gare ga pokoto ya gago. Go dio swana le pankeng ya ko phakeng, thekišetšano e akaretša batho ba babedi fela. Nna le wena – re be re sa hloke Malome Tommy gore a netefatše seo.
Ka mantšu a mangwe, e itshwere bjalo ka selo sa nnete.
Eupša o a tseba gore ke eng seo se kgahlišago ka se? E sa le titšithale. Gonabjale ge re tla kgona go iša šedi go diapolo tše 1000, goba diapolo tše million, goba diapolo tše .0000001. Nka kgona go e romela ka go dio kgotla kunupi fela, ebile nka kgona go e lahlela ka gare ga pokoto ya gago ya titšithale le ge ke be ke le Nicaragua gomme wena o le New York.
Nka dira dilo tše dingwe tša titšithale godimo ga diapolo tša titšithale tše! Gape le ke lefase la titšithale. Mohlomongwe nka kgona go tlemaganya sengwalwa se sengwe go yona – lengwalwana la titšithale. Goba nka tlemaganya dilo tše bohlokwa le go feta; bjalo ka kontraka, goba setifikeiti sa dimaraka, goba karata ya Boitsebišo (ID card)...
Tše ke taba tše di botse kudu! Se swanetše gore re sware goba re hlokomele bjang “diapolo tša titšithale” tše? Di bohlokwa kudu, ga go bjalo?
Gabotsebotse, batho ba bantši ba kgogagokgana ka se gonabjale. Go na le dingangišano magareng ga thuto ya sekolo sa ikonomi se le sela. Magareng ga boradipolotiki. Magareng ga ditsebi tša dikhomphuthara. Eupša o se ke wa batheeletša ka moka ga bona. Batho ba bangwe ba bohlale. Ba bangwe ga ba na tsebo. Ba bangwe ba re lenaneo le na le tšhelete ye ntšhi kudu, mola ba bangwe ba re ga le lekane le selo. Moisa yo mongwe o ile a bea palo go yona: a re $1,300 e lekana le apolo ye tee. Ba bangwe ba re ke gauta ya titšithale, ba bangwe ba re ke kharentshi. Ba bangwe ba re di no swana le matšobana. Ba bangwe ba re e tlile go fetola lefase, mola ba bangwe ba re e tsene fešeneng.
Ke na le kakanyo ya ka ka ga se.
Ke tla e anega mo nakong yeo etlago. Eupša mofsa, gonabjale o tseba ka ga Bitcoin go feta batho ba bantšhi.
Recommend Reading (Updated 2017)
“You Don’t Understand Bitcoin Because You Think Money is Real”open in new window by Maria Bustillosopen in new window is a good follow-up read.
You can also read more about Ethereum and Smart Contracts hereopen in new window. Enjoy!


text:
Rathoke
Rathoke ke motsana mmasepaleng wa Ephraim Mogale ka Sekhukhune district.Terotswana ya kgauswi ke Marble Hall.Motsana wo o busa ke Kgoro ya Majaneneng ya Maboaboa Kekana. Rathoke e hlotswe ka 1947, ena le dikolo tse nne, elego Rathoke, Moremoso, Ramagohu le Mabake.
Ditšhupetšo[lokiša | edit source]
Rathoke ke motse wa magaeng gola moutse-bophirima, kua porofenseng ya Limpopo. Yona etumile ka goba ye engwe ya metse yeo e tletsego ka matebele a senyakalo. Le ke leleme leo le bolelwago kudu kua toropong ya ga Mokopane. Badudi ba Rathoke bana le ditene tse kgoparara tseo di ba thusago ka temo ya mmidi ga mmogo le lehumo la dikgomo. Efela, bjalo ka metse ya magae, tshokolo ya meetse e godimo kudu. Dikolo tsona di akaretsa tse pedi tsa tlase elego Rathoke primary le moromoso. Dikolo tse tse pedi di ruta baithuti go fihla go mphata wa bo tshelela. Mme, ba swanelwa ke go ingwadisetsa mphato wa bo supa wa sekolong sa ka godimonyana se se phagamego sa Ramagohu, go fihla go mphato wa bo senyane. Seo se phagamego ke Mabake; se na le mephata e meraro go thoma go mphata wa bo lesome go fihla gowa bo lesometeepedi.
- ↑ 1.0 1.1 1.2 1.3 "Main Place Rathoke". Census 2011.


text:
Kgalekgaleng, Kgogo le matswiana a gagwe a mararo, o be a phela le Kgomo lefelong le letee.
Kgomo o be a rata go fula bjang ge a dutše a phatša lefelong leo a le tseleng ya go etela mogwera wa gagwe Kgogo. Eupša bophelo bo be bo le thata. Pula e be e nele llata ngwageng wo, ka gona go be go se na bjang bjo bontši. Kgomo o be a swerwe ke tlala kudu ge a dutše a ikgoga a eya hokong ya Kgogo. Rapolase o be a lebetše go reka furu.
Kgogo o be a thabile kudu ge a bona Kgomo. “Dumela mogwera,” gwa realo Kgogo. “E re ke go tlele le meetse a monate le a go tonya gore o nwe. O swanetše go ba o nyorilwe ka morago ga leeto le le letelele.” Ke moka Kgogo o ile a kitima gomme a yo kgela Kgomo meetse.
Ge Kgomo a be a kwaetše ka fase ga moriti wa mohlare o mogolo le wa kgale wa meetlwa, matswiana a mararo a be a raloka go mo dikologa. A be a nonne gomme e le a maserolane, a swana le matšoba a mohlare wo o bitšwago tabebuia, ao Kgomo a bego a fela a a bona ka seruthwane.
Mala a Kgomo a be a lla e bile a duma ge a dutše a bogetše matswiana ao a raloka. O ile a tsoša hlogo gomme a lebelela ka mahlakoreng ka moka a itiwa ke letswalo. O ile a thoma ka go lebelela ka go le letona, a lebelela ka go le letshadi, ke moka a lebelela ka go le letona gape. O ile a lemoga gore Kgogo ga a gona mo kgauswi.
Bjale, dikgomo ka tlwaelo ga di je nama, eupša gopola, selo se sengwe le se sengwe se ka direga! Kgomo o be a swerwe ke tlala kudu moo ntle le go nagana, a ilego a tsoga gomme a thoma go kitimiša matswiana ale a go nona le a maserolane!
Matswiana ale a mararo a ile a phatlalala ka pele ga Kgomo, a mo lebelela ka mahlong gomme a re: “Re na le lebelo la mmutla. O ka se re sware le ge o ka dirang. Re na le lebelo la mmutla. O ka se re sware le ge o ka dirang.” A realo a dutše a tswietša e bile a hwile ka disego.
Ka yona nako yeo, Kgogo o ile a tšwelela a swaretše Kgomo meetse. O ile a lebelela lerole leo le bego le thunya go dikologo matswiana a gagwe.
“Go direga’ng?” gwa botšiša Kgogo, a myemyela le matswiana a gagwe a mararo.
“Kgomo o raloka le rena papadi ya go kitimišana,” gwa realo matswiana, a welana godimo e bile maotwana a wona a lebile godimo.
“Eupša o nanya kudu,” a realo a tswietša. Ke moka a tsoga ka go akgofa gomme a kitima go phatša maoto a Kgomo go kgantšha lebelo la wona.
“Aowa hle, le se ke la lapiša mogwera wa rena,” Kgogo o ile a sega matswiana a gagwe pele a yo gela Kgomo meetse a mangwe gape.
Ge Kgogo a se no sobelela, Kgomo o ile a thoma go kitimiša matswiana ale gape, a leka ka gohle gore bonyenyane a sware letswiana le letee. Eupša a ile a mo šia, a dutše a opela a re: “Re na le lebelo la mmutla. O ka se re sware le ge o ka dirang. Re na le lebelo la mmutla. O ka se re sware le ge o ka dirang.”
Ge Kgogo a boa, ke ge leleme la Kgomo le lekeletše ka ntle, ke moka a metša gatee meetse ao Kgogo a mo tletšego le ona.
“Bana ba ka ba rata go farafara baeng. Ba ithatela go raloka,” gwa realo Kgogo. “Eupša ke kgothatšwa ke go tseba gore ba ka se jewe ke segotšane, yoo a dulago a ba tomoletše mahlo a le kgolekgole.” Kgogo o ile a lebelela godimo ka letšhogo ke moka a myemyela le mogwera wa gagwe Kgomo gomme a re go yena: “Ke leboga go ntlhokomelela bana ge ke be ke sa potetše ka mo.”
Kgomo o be a tseba gore o be a sa dire seo, e bile ka ge a be a ipona molato, o ile a no dumela ka hlogo a lapile. Mo nakong ye, tlala e be e mo setla o šoro. Go kitimišana le matswiana ale go be go mo feditše matla.
Ka morago ga nako e itšego, Kgomo o ile a emelela gomme a laela Kgogo, a dutše a ipotšiša ge e ba a tla ba le matla a go sepela leeto le letelele la go boela lešakeng la gagwe.
Kgomo o ile a fihla lešakeng ge leswiswi le le kgauswi le go swara. O ile a imologa kudu ge a bona mokgobo o mogolo wa furu yeo e tlišitšwego ke rapolase. O itše go thoma go ja, a se sa nyaka le go kgaotša. O ile a ja, a ja, a ja a tlatša dimpa go fihlela a tšewa ke moya gomme a lekelela lefaufaung okare ke paluni. O se ke wa makala, gopola gore selo se sengwe le se sengwe se ka direga!
Dira gore kanegelo e be le bophelo!
- Ke selo sefe se se sa tlwaelegago kudu seo o kilego wa se ja? Terowa selo seo. Ka tlase ga seswantšho, hlalosa monkgo wa selo seo le tatso ya sona.
- Ngwala phetho e mpsha ya kanegelo. Go be go tlo direga’ng ge nkabe Kgomo a be a se na furu yeo a ka e jago ge a fihla gae? Gopola, selo se sengwe le se sengwe se ka direga!


text:
Mabintwane
Mabintwane ke toropo go feta Mmušôselegae wa Makhuduthamaga, Mmasepala Setereke tša Sekhukhune wa porofense Limpopo ka moka Afrika Borwa.
Ditšhupetšo[lokiša | edit source]
- ↑ 1.0 1.1 1.2 1.3 "Main Place Mabintwane". Census 2011.
Mabintwane e tumme ka go swarela mokete(festival) wa go tuma woo o bitšwago Gae Lapeng Concepts. Mokete wa Gae Lapeng Concepts o direga letšatši morago ga Keresemose kadi 26 tša Disemere (Boxing Day) le letšatši morago ga lehu la Morena(easter Saturday) ka nokeng ya Motsephiri (Ga Mabintwane). Go tlala wa go šiiša ka diketekete tša batho. Bo rakgwebo potlana ba selegae sa Sekhukhune ka mehutahuta ya bona ba bapatša dikgwebo tša bona. Le bao ba nago le bokgoni bja fo DJ ba kena lenaneong go leletša mashaba. Gae Lapeng Concepts ke leano le kgopolo ya Phuti Boshielo yoo a tšwago Phokwane.


text:
Mothuši Le Lefelo La Gagwe La Go Ikgetha La Go Hlokomela
Motlhago Sara Mohale
Magriet Brink
Kanegelo ye e bolela ka Mothuši le lefelo la gagwe la go hlokomela diphoofolo tša ditšhuana.
Kgwedi yeo e fetilego e be e le nako ya leemaema kua lefelong la tlhokomelo ya diphoofolo. Nomsa, phoofolo yeo e nago le ngwaga o tee, e be e le yona ya mathomo ya go fihla lefelong leo. E be e otile ebile e nyamile.
Efela, go se go ye kae ke ge Nomsa e šetše e tieletše. E ile ya thoma go raloka le diphoofolo tše dingwe.
Ka letšatši le lengwe, yona kgweding yeo, go ile gwa tla helikoptara mo lefelong la diphoofolo.
Ka gare ga helikoptara go be go na le tlou ye nnyane, e khupeditšwe ka lepai le legolo.
Ndiwa, tlou, e be e na le matšatši a mahlano e belegwe. Mothuši o ile a e fepa ka lebotlelo la maswi.
Bošegong bjo bongwe, batho ka moka ba ile ba tsošwa ke go fihla ga Ambia.
Ambia e be e le thutlwa. E be e na le kgwedi tše hlano e belegwe. E be e lapile morago ga leeto la yona le le telele.
Ka lebaka la molala wa yona wo mo telele, Mothuši o be a swaretše lebotlelo godimo gore a kgone go fepa Ambia.
Ditšhuana tša mafelelo tša go fihla kgweding yeo e be e le dikwana, Kopi, Kepi le Keji. Dikwana tše di be di swerwe ke tlala.
Mothuši le bathuši ba gagwe ba be ba rata diphoofolo ka moka le tšeo di bego di seleka.
Batho ba moo lefelong la tlhokomelo ya diphoofolo ba be ba šoma kudu. Ba be ba na le tshepo ya gore ka letšatši le lengwe ditšhuana tše di tla kgona go itlhokomela. Morago ga moo diphoofolo tše di tla kgona go boela lešokeng.
You are free to download, copy, translate or adapt this story and use the illustrations as long as you attribute in the following way:
Mothuši Le Lefelo La Gagwe La Go Ikgetha La Go Hlokomela
Author - Ursula Nafula and Nina Orange
Translation - Motlhago Sara Mohale
Illustration - Magriet Brink
Language - Sepedi
Level - Longer paragraphs
© African Storybook Initiative 2015
Creative Commons: Attribution 4.0
Source www.africanstorybook.org


text:
(Sereto sa Matebele a Motobetjane)
Ke rena Matebele Makonkwane
Ra hloka kgomo re ja motho!
Re maku’bu-kgomo Matebele
Matebele a go Sepela a sa tšwara!
Ba re makubu ga bane sereto
Sereto ke mma bona a hwile!
Ke bona Matebele makonkwane
Ba rego ba hloka kgomo ba ja motho!
Ke batho ba gabo Lemetša
Ke nama madumela go bešwa
Ba dihlaa ba sega ba metša!
Wene o segago o etshwa o ka se khore!
Ke batho ba gabo Matšhe,
Mamokate a Sefiša!
Yena thala-bodiba a noka lewatle Swatseng
Ba re thala o etla keno maphaswaneng a thaba bošega!
Mono ga matheba a kgomo!
Ke batho ba gabo Malatji Phonyoga!
Se phonyoga Maswatsi Swatsing
O phonyogile mapono ba mo kakatletše
Gwa thwe Tšhidi tšhabela thaba lebopo thaba ya bo Mmatshwane a Molepo!
Ke Mahlogeledi a bo Mokabi,
Batho ba remile mokabi ba re re a lometša!
Kganthe “Mahlogelodi” a bo mokabi o etla,
Yena selwešanya diboba,
Nosi le mojwa di alwa di ba ka borologa !
Booo boo obo, booo boo bo!
Re batho ba ga koto(leoto) le tshela le gora(noka)le fetetša lengwe,
Lengwe la šala le hlabana ntwa
Re bowa lebopo thaba sewisha thaba boshega,
Thaba ya bo mmatshwane a Molepo Tlou ya tomola mogaba,
Tlowana tša nwa kgabane fateng sa madietšane.
Re batho ba bo bo Mokgale mankoko motlapedi wa magakala
Batho ba bo Tsheoga letlapa la ba Mankgane
Re batho ba bo Madire ba bo Matšhe mamokate a sefisha


text:
131Ngwana yo bohlale o kwa kgalo ya tatagwe,
mokodutli yena ga a kwe ge a kgalwa.
2Motho o atlega ka tše a di bolelago,
mohlokabotshephegi yena ke ntwadumela.
3Moitotapolelong o tla phologa,
moitebalapolelong yena ke moipolai.
4Sebodu ga se hwetše senyakwa sa sona,
mokalokani yena o ikhweletša tšohle tše a di nyakago.
5Moloki o hloile maaka,
yo kgopo yena o dira mahlabišadihlong le manyala.
6Go phetha thato ya Modimo go šireletša mohlokabosodi,
bokgopo bjona bo wiša modiradibe.
7Ba bangwe ba itshema bahumi ba se na selo,
bangwe bona ba itshema badiidi ba humile le dinala.
8Mohumi o itokolla ka lehumo la gagwe,
modiidi ga a ke a tšhošetšwa ke motho.
9Baloki ba etša seetša se se tagago kudu,
bakgopo bona ba bjalo ka lebone le le timago.
10Wa mereba o hlola kgakgano fela,
yo bohlale yena o kwa dikeletšo.
11Lehumo letlabonolo le nyamelela gabonolo;
lehumo letlabosele lona le a ata.
12Seletelwa se se sa phethagalego se a nyamiša,
senyakwa se motho a se hwetšago sona se a thabiša.
13Monyatšakeletšo o a itahla,
mophethataelo yena o tla putswa.
14Thuto tša yo bohlale di tsošološa motho,
di mo phemiša lehu.
15Wa tlhaologanyo o ratwa ke batho,
tsela ya bahlokabotshephegi e tla ba lahletša.13:15 Phetolelo ye nngwe ya kgale e re “e tla ba lahletša” Seheberu se re “ke ya go ya go ile”.
16Yo bohlale o dira tšohle ka tsebo,
setlatla sona se phatlalatša botlatla.
17Motseta wa go se tshephagale o tliša mathata,
wa go tshephagala yena o bušetša dilo sekeng.
18Moganagokgalwa o tla diila a ba a goboga,
mokwatsholo yena o a hlompšha.
19Senyakwa se motho a se hwetšago se a mo thabiša.
Lešilo le gana go tlogela bobe.
20Šika le ba bohlale, o hlalefe;
mokgonanalemašilo ke moipolai.
21Badiradibe ba hlomarwa ke madimabe,
baloki bona ba putswa ka tše dibotse.
22Motho wa go loka o tlogelela ditlogolo bohwa;
lefa la modiradibe lona e tla ba la moloki.
23Mašemo a a kgathilwego a ka tlišetša badiidi mabele a mantši;
moo go sego toka badiidi ba amogwa mabele ao.13:23 Ka Seheberu temana ye ga e kwagale gabotse.
24Yo a sa otlego morwagwe ga a mo rate;
yo a ratago morwagwe o a mo kgala.
25Baloki ba ba le dijo tše di lekanego,
bakgopo bona ba dula ba bolawa ke tlala.


text:
131E rile ge Jesu a tloga Tempeleng, yo mongwe wa barutiwa ba gagwe a re go yena: “Moruti, nke o bone gore maswika a a botse bjang le meago ye!”
2Jesu a mo fetola a re: “Ga ke re meago ye megolo ye o a e bona? Ga go leswika le le tlago šala le hlatlagane le le lengwe mme la se kgerešwe.”
3Ya re ge a dutše Thabeng ya Mehlware a lebane le Tempele, Petrose le Jakobose le Johanese le Andrease ba tla ba mmotšiša thopeng ba re: 4“Re botše gore dilo tšeo di tla direga neng, le gore re tla bona ka eng gore nako ya gore tše ka moka di phethege e fihlile.”
5Jesu a ba fetola a re: “Le hlokomele gore le se forwe ke motho. 6Gobane ba bantši ba tla tla ba re ba bolelela nna, motho a re: ‘Ke nna Mesia!’ gomme ba fora ba bantši. 7Ge le ekwa mekgoši ya ntwa le dipego tša ntwa le se ke la tshwenyega, gobane tšeo di swanetše go no hlaga, eupša e tla be e sešo ya ba mafelelo. 8Ditšhaba di tla hlaselana, le mebušo e tla tsogelana maatla, le go šikinyega ga lefase kua le kua go tla ba gona, le ditlala. Ditlaišo tšeo e tla be e sa le dinyane, dikgolo di sa le morago.
9
Luk. 12:11-12
“Ge e le lena, le itote, gobane ba tla le iša dikgorong tša tsheko; le tla itiwa le ka disinagogeng. Ka ge le le barutiwa ba ka le tla sekišwa ke babuši le magoši, ya ba gona ge le hweditše sebaka sa go ba begela gore le dumela go nna. 10Taba ye Botse ye e swanetše go begelwa ditšhaba ka moka pele mafelelo a fihla. 11Mohla le swarwa le eya go sekišwa, le se ke la tshwenyega la re re yo bolelang. Ge nako yeo e fihla, le bolele seo le tla bego le se botšwa yona nakong yeo; gobane go tla be go sa bolele lena, go tla be go bolela Moya wo Mokgethwa. 12Motho o tla swariša ngwanabo a mmolaiša, le tatagongwana o tla dira ngwana wa gagwe bjalo. Bana ba tla hlanamela batswadi ba bona, ba ba bolaiša. 13
Batho ka moka ba tla le hloya ka lebaka la ka, eupša yo a ka kgotlelelago go fihla mafelelong o tla phologa.
14
11:31
12:11
“Le tla bona ‘Bohlola bjo bo tlontlollago Tempele’13:14 “Bohlola bjo bo tlontlollago Tempele” Ba bangwe ba dumela gore ke aletare ya Zeose, modingwana wa Bagerike, ye Kgošikgolo Antiogose Epifanese a bego a e agile ka Tempeleng; ba bangwe ba re ke MolwaleKriste. bo eme felo mo bo sego bja swanela.” (Mmadi a a kwešiše gore bohlola bjoo ke eng.) “Ke moka bao ba tlago be ba le nageng ya Judea ba tšhabele dithabeng. 15
Yo a tlago be a le godimo ga ngwako, a se ke a ititela ka go fologela ka ngwakong go yo tšea selo. 16Yo a tlago be a le mašemong a se ke a boela go yo tšea seaparo sa gagwe gae. 17Ba madimabe mehleng yeo ke bao e tlago be e le baimana le batswetši. 18Le rapele Modimo gore go tšhaba moo ga lena go se ke gwa ba marega. 19
Kut. 7:14
Gobane masetlapelo a matšatši ao e tla ba a a šiišago ao a se a kago a bonwa go tloga mola Modimo a hlolago lefase go fihlela gonabjale, gape a ka se tsogego a bile gona. 20Eupša Modimo o šetše a ikemišeditše go fokotša matšatši ao; ge a ka be a ka se a fokotše, go ka be go ka se phologe motho. Eupša ka lebaka la ba a ba kgethilego o ikemišeditše go a fokotša.
21“Mehleng yeo ge motho a ka re go lena: ‘Bonang Mesia šo!’ goba a re: ‘Bonang, šole!’ le se ke la mo kgolwa. 22BoMesia ba maaka le baprofeta ba maaka ba tla tšwelela; ba tla dira matete le dimakatšo gore, ge go kgonega, ba fore le batho bao Modimo a ba kgethilego. 23Gomme lena le itote; le tsebe gore ke le boditše tšohle pele di direga.
24
Joele 2:10,31
3:15
Kut. 6:12
Hes. 32:7
“Mehleng ya ge masetlapelo ao a fetile, letšatši le tla fifala, ngwedi wa se sa taga, 25
Kut. 6:13
Joele 2:10
dinaledi tše dingwe tša wela fase di etšwa godimo, dingwe tša arošwa tseleng ya tšona. 26
Kut. 1:7
Ya ba gona batho ba tlago bona Morwamotho a etla ka maru, a na le maatla a magolo le letago le legolo. 27O tla roma barongwa ba gagwe ka mathokong ka mane a lefase go yo kgobokanya ba a ba kgethilego, ba tlišwa ba etšwa gohle lefaseng.”
28“Swantšhang ka mogo: Ge makala a wona a eba a boleta, a hloga matlakala, le tseba gore selemo se kgauswi. 29Le lena ge le bona tšeo di direga, le tsebe gore nako ya go tla ga Morwamotho e batametše, e kgauswikgauswi. 30Ruri, ke le botša gore dilo tše ka moka di tla hlaga batho ba ba phelago gonabjale ba sešo ba hwa ka moka. 31Legodimo le lefase di tla fela, eupša tše ke di boletšego tšona e tla no fela e le nnete.
32
“Ge e le letšatši leo le nako ya gona ga go yo a di tsebago – le barongwa ba legodimong le yena Morwa ga ba di tsebe, di tsebja ke Tatagwe fela. 33Dulang le phafogile, le tsarogile phoka, gobane ga le tsebe gore nako ya gona ke efe. 34
Gape go tla ba bjalo ka motho yo e rego ge a eta, a tlogele legae la gagwe le hlokometšwe ke bahlanka ba gagwe, mme a file yo mongwe le yo mongwe modiro wa gagwe, a bile a laetše moletakgoro gore a lete. 35Ka gona, dulang le letile, ka ge le sa tsebe gore monglapa o tla boa neng – e ka ba mantšiboa, goba bošegogare, goba ka masa, goba ge letšatši le hlaba. 36Ge a ka boa ka tšhoganetše, a se ke a le hwetša le robetše. 37Se ke le botšago sona ke se ke se botšago bohle ke re: Dulang le phafogile.”


text:
Lefelo la Poloko la Limpopo-Shashe
Toro Ya Dongola
Ka Juni ya ngwaga wa 2006, Afrika Borwa, Zimbabwe le Botswana di saenne Memorantamo wa Kwešišano (MOU) yeo e bego e bolela ka boikgafo le maikemišetšo a go hlama lefelo la Limpopo-Shashe Transfrontier Conservation (TFCA). Lefelo le, le tla ba le Mapungubwe National Park, Tuli ya leboa, Game Reserve mo Botswana le Tuli Circle mo Zimbabwe - palomoka ya lefelo ye ka bago 136 900ha. Dikarolo tše dingwe tše di fapafapanego tša naga di ka tlase ga tšhetšo. Kanegelo yeo e thomile ka toro ya Dangolo ya Jan Smuts mafelelong e phethegile.
Mo mengwageng ye e sa tšwago go feta, kgopolo ya go hloma mafelo a mangwe a poloko e ile ya thoma go tum ka maatla, re leboga kgolo ya tlhago bjalo ka dikologo ya go tshepegala ya tšhelete ya ikonomi ya setšhaba. Tshepedišo ye e laolwago ke palo ya baemedi, go swana le diphaka tša khutšo, gomme Afrika Borwa o na le mahlatse go ba le palo ya mafelo ao a šireleditšwego a maitirelo ya mellwane ya sepolotiki yeo e itšego. Tše di akaretša: Limpopo (magareng ga Kruger le Mozambique), Ai-Ais-Richtersveld (magareng ga Afrika Borwa le Namibia), Kgalagadi (magareng ga Afrika Borwa le Botswana), maloti-drakensberg (magareng ga Afrika Borwa le Lesotho), Lubombo, (Magareng a Swaziland le Mozambique), le tšweletšo ya TFCA magareng ga Malawi le Zambia. Bjale go na le Limpopo-Shashe.
Mokgwa Wa Tšhireletšo
TFCA tše di bohlokwa ka gobane di tloša magora le go dumelela ya papadi (le baeti) magareng a mafelo a magolo tša naga. Lesolo le le magareng ga SA, Zim le Bots (go fa malapa a bona dithaetlele tša go tsebago) bjo ye ke tšwelopele ye botse ya go go šoma ka tšhireletšo ya kakaretšo ya mafelo a Mapungubwe. Go na le maano a go lata UNESCO, go kgopela gore katološo ya karolo ya bohwa bja lefase ya Mapungubwe e be le TFCA e kgolo.
Motho a ka no akanya dimakatšo tša Limpopo-Shashe TFCA. Baeti ba tla kgona go itemogela bohwa bja kgale bja Mapungubwe, e be ba tsena mo Tuli block go ya go bona Big 5 SAFARI, e be ba etela Zimbabwe go etela metse ya gae le ditšhaba tša bohwa. Gape go na le palo ye nnyane ye e sa tsebegego ya mafelo a akhiolotši mo Botswana, ao a nyakago go bonwa.


text:
181
E lahlegile naga ya go phuphusela diphego ya ka mošola wa dinoka tša Etopia. 2Nageng yeo go tšwa batseta ka magopo a mahlaka, ba sepela ka noka ye kgolo ya Naele. Boelang ga gabolena, lena batseta ba lebelo! Gomelang nageng ya lena ye e arotšwego ke dinoka, setšhabeng sa lena se se tiilego sa diganka, bathong ba gabolena ba batelele ba letlalo le boreledi, setšhabeng se se boifšago kgole le kgauswi.
3Theeletšang, lena batho bohle ba lefase! Lena ba le agilego lefaseng! Mohla sefoka se hlomilwe godimo ga dithaba le se lebelele, le theeletšeng ge phalafala e lla. 4Gobane Morena o rile go nna: “Ke tla lebelela fase ke le legodimong, ke homotše boka phoka ge e ewa mašegong a a tutetšego a sehla sa go buna; ke iketlile boka letšatši le le hlabilego mme le ruthetše. 5Pele ga ge go fulwa diterebe ge matšoba ohle a hlohloregile, gomme diterebe di butšwa, manaba a tla fediša Baetopia gabonolo bjalo ka ge motho a kgotha morara ka mphaka. 6Ditopo tša bona di tla gafelwa manong le dibata. Manong a tla di ja selemo, dibata tša di ja marega.”
7Nako e etla yeo ka yona setšhaba se se tiilego sa diganka, sa batho ba batelele ba letlalo le boreledi, se se boifšago kgole le kgauswi, se se dulago mo nageng ye ya go arolwa ke dinoka, se tlago loba Morena Ramaatlaohle. Ba tla tla thabeng ya Sione moo Morena Ramaatlaohle a khunamelwago gona.